Korpuseko Ezpata-dantza - Auñamendi Eusko Entziklopedia\nMunduan tankera askotako ezpata dantzak egiten dira. Horien artean, bada molde bat ustez Europako erdigune ia osoan - Frantzia, Alemania, Italia, Britania Handiko herrialde askotan antzinako lekukotza dokumentuak ugariak dira- ezagutu eta egun oraindik herrialde askotan egiten dena. Penintsula Iberikoan ere hainbat eskualdetan - Galiziako eta Huelvako herri hainbatetan esaterako. Ezagunenak Redondela eta Alosnokoak. Baina Burgos, Ciudad Real edo Huescan ere, adibidez, ongi mantentzen dira- luzera handiko ezpatak eskuetan, nork berea eta aurreko edo atzekoarena ere muturretik heldurik, dantzari kate luzeak antolatzen dira. Maiz banako dantzari osagarriak izaten ditu, batzuetan ezpata txikiak eskuetan, katearen aurretik edo inguruan dantza bereziak egiten dituztenak, edo animatzaile gisakoak. Dantzaren mamia denen artean, lekuan lekuko doinu, erritmo, jantzi eta tresnek lagunduta, zubiak, arkuak, izarrak eta bestelako koreografiak antzeztea da.\nHorri, Euskal Herrian, azken mendeetan batez ere Gipuzkoako inguruetan ezagutu denari, esaten zitzaion Korpuseko Ezpata dantza, egun seinalatu horretan egiten zelako urtero. Jai erlijioso horrek indar publikoa galduz joan zen neurrian, izena ere soildu eta hainbat lekutan, egun horretan beharrean, jai nagusian eskaintzen da. Hala ere, bada Gipuzkoako Korpuseko Ezpata dantzan doinu berezi bat bakarrik Jaungoikoa dagoen ostensorioaren aurrean jotzen eta dantzatzen dena. Aldaera honi deitzen zaio Jaunaren aurreko Ezpata dantza.\nUdaletxeetako Ezpata dantzarako kontratazioak, debekuak edo gotzaien baimenak adierazten dituzten dokumentu zahar asko iritsi zaizkigu, zeinen bitartez argiro ikusten den guztiz errotua eta hedatua zegoela Gipuzkoan Korpus egunean eta beste festa erlijioso handietan, zein bisitari handikien ongietorrietan, dantza hau dantzari talde handiz burutzea. Zumarraga eta Legazpikoak izango dira ziur aski egungo famatuenak, baina tokian tokiko hamaika aldaera ditu, batzuetan ezpatarik ere erabiltzen ez delarik, baizik-eta apaindutako makilak. Lesakakoa, baita Berakoa, Debakoa edo Tolosako Pordoi dantza ere jatorriz ezpata dantzak dira, ezpatarik erabiltzen ez badute ere. Horrenbeste Oñatiko Korpuseko dantzak. Bizkaian ezaguna da Xemeingo Ezpata dantza.\nTestigantza zahar ugariak daude honen inguruan, baina bere izaera hobekien Juan Inazio Iztuetak adierazten du:\n"Ezpata dantza gogoangarri au da, guzietan beti Gipuzkoatarrak txit maite izan ta izango dutena; zeñarekin menekiatu edo obsekiatzen ditugun, ala geren errietako batzartar jaunak nola orube edo suelo maitagarri onetan, egiteko aundietara, anitz bider igaro izan diraden Españiako gizon goienengoak, eta era guzietan beti biotzetik maitatu ditugun Erregeak. Baita munduko errege guzien gañekoa dan egiazko gure Jaungoiko Jauna ere, Gorpuz egunetan donesoaita edo prozesiora ateratzen dutenea".\nHala ere, Iztuetak berak aipatzen du XIX mendearen hasieran krisian zegoela:\n"Donostiako Uri leñargitiak Gorpuz egun guzietan egiten ditu ezpata dantzari ondrosoak; baita Andoaindarrak ere. Baña gañerako erririk geienetan ez dirade oroitzen izenaz ere, alik eta Erregeak eta oen urrengo persona goienengoak, orube maitagarri onetan igaro bear dutenean, gure ama gozatsu Gipuzkoak, dantza gogoangarri onekin berak menekiatu edo obsekiatzeko agintzen dien artean. Eta orduan, bide aundian daudenetakoak or oi dabiltza guziz arazo aundietan, azka ta puzka, ezin biribillaturik, ez ezpata luze anzinako aietako bat, eta ez ezpata dantza zer dan dakienik (...).\nGipuzkoa guzian iru erri bakarrak senti ditut anziña anziñako ezpata luze aietakoak zuzenkiro gordakaiatzen dituztenak, zeña diraden: Andoain, Zaldibia, eta Idiazabal".\nXIX mendean Brokel dantza sailari hainbat gehigarri erantsi zitzaizkion eta horietako bat Ezpata dantza soilagoa, antolatu zen bertan, ziur aski Jose Antonio Olano, Iztuetaren ikaslearen eskutik, talde txikiagoek dantzatzeko modukoa eta koreografia handirik gabekoa. Egun maiz egiten dute dantzari taldeek ikusgarri gisan.\nDonostian ongi eutsi zitzaion Korpuseko Ezpata dantzaren ohiturari Iztueta bera, Olano eta Pujanatarren eraginari esker. 1927 urtean José Lorenzo Pujana Donostiako Udaleko Euskal dantzen Herriko Eskolako maisu eta zuzendari jarri zutenetik eta gerraren ondoren bere seme Cándidok sortutako Goizaldi taldearen bitartez Ezpata dantza osoa egiten zen Korpus Egunean. José Lorenzo Pujanak antolatu zuen dantzarien azken ekitaldia, hain zuzen, 1947ean Ezpata dantza izan zen, Lasarteko Hipodromoan eta Francisco Francoren omenez. Ehun eta berrogeita hamar bat dantzari bildu omen zituen eta horren nekearen ondorioz hil omen zen. Geroago, ilarak desagertu ziren eta egun, bakarrik hiru dantzarik egiten dute Katedralaren aurrean.\nAzken urteetan berreskuratzeko ahalegina egin da hainbat herritan (Andoain, Beasain, Elgoibar, Eibar, Iruña...). Eguneratzeko kriterio berritzaile egokiak izan dira kontuan batzuetan (emakumezkoak dantzari aritzea, esaterako), baina musika aldetik bizirik iritsi zaigun tradizioarekin urraketa handiegiak egin dira beste batzuetan.\nIZTUETA, Juan Inazio. Gipuzkoako dantza gogoangarrien kondaira edo historia. Donostia: Euskal Editoreen Elkartea; Mensajero, 1990. (Klasikoak, 37)\nGARMENDIA ARRUABARRENA, José. Juan Ignazio Iztueta. Miscelánea. Zaldibia: Iztueta Fundazioa, 1995.\nURBELTZ, Juan Antonio. Los bailes de espadas y sus símbolos. Ciénagas, insectos y "moros". Pamiela, 2000.\nAnsorena Miner, José Ignacio (ES)\nAnsorena Miner, José Ignacio (EU)


BIZIKIDETZA ZURBIRRINTZEROA! - Zurbirrintzi Eskaut Taldea\nby Zurbirrintzi Eskaut Taldea · Published 26 February, 2020 · Updated 26 February, 2020\nBa al zenekiten otsailaren 22a, larunbata, eskaut pentsamenduaren eta sortzailearen eguna izan zela? 😲\nHori dela eta, asteburu honetan Zurbirrintzi Eskaut Taldeak sekulako bizipenak pasa ditu Ambotoren magalean, Marirekin batera, hausnartuz eta erritual Zurbirrintzeroarekin.\nAsteburu zirraragarria izan da guztiontzat!!!!\nKoskorrak Seeoneeko oihaneko lur exotikoengatik jarraitu dute beren abenturarekin, eta Baloo ezagutu dute. 🐻 Hartz jakintsuak erakutsi die nola kutsatu dituen gizakiak ibaiak eta basoak… nola zaindu ditzakegun guztion artean, osasuntsu egon daitezen eta naturak ematen digun on guztiaz gozatzen jarraitu ahal izan dezagun. ⛰🌳🌼🍃\nKaskondoak haien bidaia jarraitu dute Narnian zehar, oso garrantzitsua den lehoi baten bila; izan ere, mundu berri honen sortzailea dela esaten da, eta baliteke abentura berri honetan gidatzen jakitea. Horretarako, “bide berdetik” joan dira, Ambotoa inguratuz, eta Narniako mundu berri honen zailtasunei aurre egiteko prestatu dira. 🥾\nAdar nagusiak, Oinarinak, esku artean duten proiektutik indarrak berreskuratzeko aprobetxatu du, goiz atsegina mendian pasatuz eta afektibotasunari buruzko gauza berriak guztion artean ikasiz… 🏔\nIzendatu dugun bezala, larunbatean eskaut pentsamenduaren eguna ospatu zen, eta guztion artean horrek zer esan nahi duen hausnartzeko aprobetxatu genuen. Amboto, Mariren etxea, eta Bizkaiko beste hainbat mendietako izaki magiko bezalako leku magiko bat aprobetxatuz, erritual bat ospatu dugu, non Zurbirrintzi taldeko neska-mutil berriak taldearekin bat egiten duten, aurre-painoletaren bidez ikusgarri egiten den konpromisoa hartuz.\nOtsaileko asteburu oso berezia izan da.\nOso nekatuta iritsi dira gure monitoreak, baina Zurbirrintzi familia sinestezina eta magikoa dela kontatu dute.\nGuztiok elkarrekin familia txiki-handi hau handitzen jarraitzen dugu!


exertis Connect - 854375 - Patchkabel S/FTP, Cat.6A (EIA/TIA), rosa, 0,5 m - Zum Projektpreis!\nStartseite / SIGNAMEDIA NETSTORE – Handelswaren für Reseller und Organisationen / exertis Connect / exertis Connect – 854375 – Patchkabel S/FTP, Cat.6A (EIA/TIA), rosa, 0,5 m\nexertis Connect – 854375 – Patchkabel S/FTP, Cat.6A (EIA/TIA), rosa, 0,5 m\nexertis Connect – 854375 – Patchkabel S/FTP, Cat.6A (EIA/TIA), rosa, 0,5 m, Bitte beachten: 50 Stück Mindestabnahme bei Kabel und Stecker!\nexertis Connect - 854375 - Patchkabel S/FTP, Cat.6A (EIA/TIA), rosa, 0,5 m Menge\nArtikelnummer: 70-854375 Kategorie: exertis Connect Schlagwörter: Kabel, Stecker und Adapter\nPatchkabel S/FTP (PiMF), Cat.6A (EIA/TIA), rosa, 0,5 m


Gogoetak tantaka: 2009-02\nIrailak 11 hori dokumentalarekin loturiko bi webgune berri zabaldu ditut. Batetik, jendaurreko emanaldien berri eman dokumentalaren jarraipena egin eta gorabeheren berri emateko Irailak 11 hori Bloga, eta bestetik dokumetalaren eztabaidagunea antolatu dut, ikusleek dokumentalari eta bertan aipatzen diren gaiei buruz heuren iritzia askatasunez adierazi ahal izateko gunea.\nHemendik aurrera, dokumentalari buruzko informazioa bi gune hauetan argitaratuko dut. GOGOETAK TANTAKAk iritzi eta gogoeta plaza izaten jarraituko duelarik.\nEtiquetas: bideoak, dokumentalak, I-11, Munduko Orden Berria\nFilmea divx formatuan sareratzen asmatu dut, azkenean, horrela kalitatez ikusi eta, nahi izanez gero, dohan bideoa kalitate osoz deskargatzeko aukera bermatzea lortuz. Aurreko egunetako eragozpenak barkatu, eta ea bideoa zer iruditzen zaizuen.\nEz duzu ikusten? DivX Web Player eskuratu Windows edo Mac\nBideoa neurri handiagoan ikusteko (600x494):\nEtiquetas: askatasuna, Atxiloketa prebentiboak, errepresioa, eskubideak, Euskal Herria, faxismoa, Gizarte kontrola, guda, hiperterrorismo, ilegalizazioa, illuminati, Munduko Orden Berria, tortura


Nortzuk garen?. Udal euskaltegiak\n13 ene 10 - 19 sep 13\nUdal Euskaltegien sarea\nMetodologia eta kurrikulua\nHemen zaude: Sarrera » Nortzuk garen?\nEuskaltegia ikasle helduek euskara ikasteko gunea da. Bi motatakoak izan daitezke euskaltegiak:\npublikoak, udalen mende,\npribatuak, erakunde partikularren mende.\nUdal Euskaltegiak puntu hauetan bereizten dira: kalitate neurgailu batzuk betetzea; baliabide material didaktiko eta hezitzaile egokiak izatea; eta, irakasleen aukeraketa prozesu zorrotza; beharrezko titulazioaz gain, epaimahai baten aurrean etsamina-lehiaketa bat ere eskatzen da.\nUdal Euskaltegiak 1981ean sortu ziren, erakundeen erreminta bezala. Pixkanaka-pixkanaka hasi ziren zabaltzen Euskal Autonomia Erkidegoan zehar. Bizilagun helduak alfabetatu eta euskalduntzeko helburuarekin sortu ziren euskaltegiak.\nEuskaltegietan, irakasleen eta ikasleen arteko eguneroko hartu-emanean oso aberasgarriak dira pluraltasuna eta kulturen eta ideien aniztasuna. Giza harremanei arreta berezia eskaintzen zaie, eta, horren haritik, oso atsegina da konprobatzea udal euskaltegietako ikasleen arteko hartu-emana, askotan, geletatik eta lantegietatik areago doala, hau da, hainbat jarduera ludikotara ere bideratzen dela.\nJendearen nahia pizteko ideian oinarrituta, udal euskaltegiek enpresekin ere egiten dute lan. Horrela, enpresa bera ikasgela edo euskaltegi bihurtzen dute, eta eskaintzak neurrira egiten dituzte; hots, langileen ordutegiari, mailari eta beharrei egokitutako eskolak eskaintzen dituzte.\nGipuzkoako Udal Euskaltegiak\nPortalea. Bista Eder kalea 10 • 20600 Eibar • Gipuzkoa\nTel.: 943 70 09 12 • Faxa: 943 82 00 89


19 positibo atzeman dituzte Eibarren azken hiru egunetan - etakitto.eus\n19 positibo atzeman dituzte Eibarren azken hiru egunetan\nBarixakutik domekara 19 positibo atzeman dituzte Eibarren (10 barixakuan, 6 zapatuan eta 3 domekan) eta aurreko asteko joerarekin jarraituz, intzidentzia-tasak behera egiten jarraitzen du, 378,54an kokatuz.\nEskualdeko beste herriei begira, Elgoibar da gune gorrian jarraitzen duen bakarra, 979,20ko intzidentzia-tasarekin eta 12 positiborekin azken hiru egunetan. Bestetik, Ermuan bederatzi positibo atzeman dituzte, Mendaron hiru, eta Soraluzen eta Mallabin bana.\nEAEn, lurraldeen arabera, Araban 51 positibo berri atzeman dituzte, 270 Bizkaian, 91 Gipuzkoan eta 6 Euskaditik kanpo bizi diren pertsonetan.\n« Loyola Garmendia eta Iñaki Salvadorren “Real Book Vol.1” musikala eskainiko dute bihar Coliseoan Autobus geraleku batzuk kenduko dituzte bihartik zapaturaino »


C.D.ERREKA K.E.: El Erreka lo da todo, pero no puede con el Burlada\nEl Erreka lo da todo, pero no puede con el Burlada\nERREKA 23 - BURLADA 27\nBarrenean zuten guztia eman arren, Errekak ezin izan du garaipena lortu Donezteben jokatu den lehendabiziko partiduan. Halere, Iban Ezkurraren talde gazteak lan gogorra egin du, eta horrela eskertu dute Doneztebeko Polikiroldegian bildutako zaleek.\nEl Erreka no ha podido puntuar en su debut en Doneztebe en éste temporada 2014/2015. Pese a haberse dejado la piel en la cancha, los últimos minutos se les han hecho largos a los de Iban Ezkurra, que han acusado la falta de banquillo y han terminado cayendo por 23-27 en un encuentro muy igualado durante los 60 minutos. Con todo, la afición doneztebarra se ha ido contenta con el juego de un equipo joven, que derrocha entrega e ilusión, y al que no se le resistirán los buenos resultados durante mucho tiempo si se sigue por éste camino. Aupa mutilak!!\nPublicado por ERREKA en 11.10.14


MetalMadrid'19, industriako eraldaketa eta berrikuntzaren azoka\nMetalMadrid'19, industriako eraldaketa eta berrikuntzaren azoka\nTokia: IFEMA (Madril), 7. pabilioia - 7F08 standa\nData: 2019.11.27 - 2019.11.28\nIndustriako eraldaketa eta berrikuntza, MetalMadrid’19 azokan\n570 erakusketari eta 9.000 bisitari profesional bilduko dira industriaren eraldaketan aitzindari izateko\nMetalMadrid liderra da industria-berrikuntzan, eta, urtero, bi egunez, gaur egungo eta etorkizuneko industriarako azken aurrerapen eta berrikuntzak aurkezten dira han: makineria, osagaiak, azpikontratazioa, hornidurak, ingeniaritzak, materialak, robotika, gainazalen tratamendua, konpositeak, fabrikazio aditiboa eta abar.\nMaterialen ingeniaritzan dugun esperientzia\nEfizientzian, iraunkortasunean, integritatean eta segurtasunean, funtsezkoa da materialak ezagutzea eta materialek beren bizitza osoan zer propietate dituzten jakitea. Horrek aukera ematen digu materialek eta osagaiek lanean duten jokaerekin erlazionatutako zerbitzuak eskaintzeko, hainbat alorretan (mekanika, korrosioa, marruskadura, tenperatura altua, etab.).\nENAC eta Nadcap erakundeek materialen saiakuntzak egiteko akreditatutako laborategien sare zabala du Tecnaliak. Hau da gure jarduera nagusia: produktuak eta osagaiak garatzea, baliozkotzea eta ziurtatzea, eta haien kalitatea kontrolatzea. Diziplina anitzeko azpiegiturak ditugu, dagokien espezializazio-arloko punta-puntako ekipamendua dutenak.\nBisitariek gure zerbitzu hauek ezagutu ahal izango dituzte MetalMadrid azokan:\nHutsegiteen analisia eta prebentzioa (RCA).\nMaterialen, prozesuen eta babes-sistemen hautaketa.\nEgoeraren ebaluazioa eta hondar-bizitzaren zenbatespena.\nKaltearekiko tolerantzia (Flaw Assessment, ECA, EFFS-FFP).\nEgituren integritatea (ECA-FFS).\nIkusketa-planen diseinua eta segimendua.\nBiziaren monitorizazioa eta luzapena ( mantentze-lan prediktiboa).\nHartu hitzordua TECNALIAren standean: gure teknikari espezialista batek aholku pertsonalizatuak emango dizkizu.\nTECNALIA, 7. pabilioia - 7F08 standa\nÁngel Doblado, TECNALIAko Industry Lab Services zerbitzua


Konponketa baimenak OS X El Capitan desagertzen da Mac-ekoa naiz\nEmaten du konpondu diskoaren baimenak eskuz Egunak zenbatuak izan daitezke, hori da gutxienez Apple-k argitaratutako OS X El Capitan garatzaileentzako beta bertsio berriaren oharretan irakur dezakezuna. Hau, hasieran erabiltzaileak diskoaren akats eta akats posibleak konpondu edo konpondu edo aldez aurretik ekidin nahi dituen guztietan egin daiteke.\nBeno, aukera hau beta berrian desagertzen da OS X 10.11 El Capitan-en Disk Utility-en begiratzen badugu eta ez dela itzuliko dirudi. Dirudienez OS X El Capitan sistema eragilearen eguneratze berri bakoitzean izango dugu baimenen konponketa automatikoki edo hori behintzat oharrean irakur daiteke.\nAzaldu dutenez, ez da beharrezkoa zeregin hori burutzea sistemako fitxategien baimenak automatikoki babestuta daudelako, baina horrek ez du esan nahi baimen horiek Terminaletik sar eta konpon daitezkeenik, nahiz eta beti bezain neketsuagoa izango den egitea genuen edo baizik eta gaur egun OS X Yosemite dugu.\nUste dugu neurri hau OS X berrirako ondo hartzen dela, baimenak konpontzeko aukera Mac-etik nagoenetik beti baitugu. aholkatu. Pertsonalki, esan dezaket baimenak automatikoki konpontzeak sistema eguneratzen denean soilik ez nauela konbentzitzen erabiltzaileentzat izan ditzakeen erosotasunak gorabehera, dena egokitu egingo da eta ikusi ea ez den beharrezkoa konpontze-tresna zenbait unetan baimenetan erabiltzea. , denborak esango digu.\nArtikuluaren bide osoa: Mac-ekoa naiz » Mac OS X » OS X El Capitan » Konponketa baimenak OS X 10.11 El Capitan-en desagertzen dira\nGustavo Maldonado Lopez esan zuen\nHorrek esan nahi du hackintosh amaitu dela?\nErantzuna Gustavo Maldonado López-i\nMario A. Suarez esan zuen\nMac-en ere terminalak lehentasun handiagoa du\nErantzuna Mario A. Suárez-i


Josu Chueca: «Noizbait agiriak desklasifikatuz gero, zentsuratuta etorriko dira» | Politika | Berria\n1978ko sanferminen 40. urteurrena. Elkarrizketa. Josu Chueca. Historialaria eta LKIko kidea\n«Noizbait agiriak desklasifikatuz gero, zentsuratuta etorriko dira»\n78ko Sanferminak Gogoan elkartekoak pozik daude40. urteurreneko ekitaldiek lortu duten oihartzunaz. «Gaiarekin interesik ez zuten sektoreak» hurbiltzea lortu dute, Chuecaren iritziz.\nETA VI.ean ezagutu zuten elkar Josu Chuecak (1956, Lerin) eta German Rodriguezek. Militantzian ez ezik, mendi taldeetan ere topatu ziren behin baino gehiagotan. Rodriguez 1973an espetxeratu zuten, eta, irten ondoren, Bizkaian egin zuen aldi luze bat. 1976an Iruñera itzuli zen, eta orduan izan zuen harremanik handiena Chuecarekin. Jazotakoaren egia zabaltzen eta justizia eskatzen aritu da 1978az geroztik.\nZer azpimarratuko zenuke German Rodriguezen izaeraz?\nMilitantzian bat egiten duzunean, horri dagozkion kontuek izaten dute garrantzia. Horretaz, esan daiteke oso tipo arduratsua zela, eta, oso gazte hil bazen ere, ardura handiak izan zituela ETA V.aren garaietan, LCR-ETA VI.ean eta LKIn. Horrez gain, oso pertsona gozoa, erakargarria eta maitakorra zen. Kartzelan egon zenean, adibidez, harreman ona izan zuen gainerako taldeetako kideekin ere. Azpimarratzeko modukoa iruditzen zait hori, zeren garai hartan politikan ibiltzen ginen den-denok oso sektarioak baikinen.\nGarai hartako ezkerraren mosaiko askotariko horren barruan, zer berezitasun zuen LKIk?\nGaur egun oso hedatuta dagoen erabakitzeko eskubidearen planteamendu aitzindaria ekarri zuen LKIk —orduan, autodeterminazio eskubidea—. Internazionalismoa zen haren ezaugarria, nazionalismoarekin haustura izan eta gero. Orduan nazioarteko elkartasunaren aldeko jarrera hartu, eta kontsekuentea izan zen, esaterako, IV. Internazionalarekin bat egin zuelako. Aitzitik, Euskadiko kontuak ez zituen ahaztu, nahiz eta Espainia mailako erakunde batekin bat egin zuen. Beti bat egin zuen autodeterminazio eskubidearekin eta batez ere errepresioaren aurkako mugimenduekin.\nTrantsizio betean zen Euskal Herria. Nola ikusten zuen egoera German Rodriguezek?\nEzker muturreko taldekoentzat, nahiko gogorra izan zen trantsizioa, hain zuzen ere hauteskundeak hasi zirenean erabat baztertuak geratu ginelako. Beraz, guk —eta German hor kokatuko nuke— bideratu genituen gure ahaleginak herri mugimenduetara. Germanen kasua oso adierazgarria da, zeren eta, LKIn jarraitu arren, kemen handiagoa jarri baitzuen gizarte mugimenduetan; esaterako, partaide zen Iruñeko Parte Zaharreko Bizilagunen Elkartean. Ekologiaren inguruko kontuetan ere oso sartuta zegoen.\nZure ustez, ez zen kasualitatea izan 1978ko sanferminetako bortizkeria Iruñean gertatzea. Zergatik?\nIkusten delako, gaurko perspektiba historikoarekin are eta aisago, Euskal Herrian bazegoela ordena publikoko politika berezi bat, eta Nafarroan ere bai. Trantsizioan izan ziren honen antzeko hainbat gertaera, inpunitate osoz sekula garbitu ez direnak, berdin da Gasteizko gertaerak, Montejurrakoak edota 1978ko amnistiaren aldeko mobilizazioak, zeintzuetan Espainiako Poliziaren parte hartzea oso latza izan zen, hildakoak eta guzti. Iruñean gertatutakoa beste maila bat da kate errepresibo horretan, baina antzeko gertaera asko egon ziren sanferminen aurretik ere.\nSanferminetarako errepresio giroa prestatzen ari zirela iruditzen zaizu?\nSanferminen aurreko egunetan, giro berezi bat zegoen. Gobernu zibilaren aldetik uztailaren 1ean ohar bat kaleratu zuten zenbait ekitaldi debekatuz, besteak beste hainbat manifestazio eta ekitaldi politiko. Uztailaren 8an Logroñotik ekarritako brigada berezi horiek zeuden Iruñean, bertako ohikoez gain. Eta horrek erakusten du ez zirela ari inprobisatzen.\nZuk nola jaso zenuen German hil zutelako albistea??\nHemendik mila kilometrora. Soldadutzan nengoen, Granadan. Uztailaren 8ko gauean, kuartelean entzun nuen istiluak egon zirela Iruñean, eta biharamunean, berriz, El Ideal egunkarian ikusi nuen Iruñean hildako bat izan zela. Orduan, Iruñera deitu nuen, LKIren egoitzara, eta haiek esan zidaten.\n78ko Sanferminak Gogoan sortu zenuten, dena argitzeko xedez. Berriki Kongresuan izan zarete. Zergatik ez dute argitu nahi?\nOrduko agintari polizial eta politikoak guztiz inplikatuta daudelako. Iruñeko poliziaburuak parte hartze zuzena eduki zuen eraso hartan, hau da, ez zen 40 polizia eroturen kontua. Hark nola egingo zuen ikerketa bat, bera ibili baitzen istilu horiek zuzentzen. Arrazoia hori da: argitu behar zutenak eta gertakarien arduradunak berberak direla. Agiriak orain ezin dituzte erakutsi, material guztia Barne Ministerioan egongo den arren. Agiriak desklasifikatzeko eskatu denean—PP kenduta, Nafarroako alderdi guztien babesarekin—, Kongresuak ezetz esan du, eta PSOEk atzera egin du. Noizbait desklasifikatzen badira, zentsuratuta etorriko dira, zeren frogatuta geratuko baita ez zela izan berotu ziren polizia batzuen kontua.\nEstatu agindu bat egon zen?\nGutxienez, estatu aparatu batzuen agindua. Jaime Ignacio del Burgok esan izan du haiei ez zitzaiela komeni halakorik. Eta, segur aski, UCDko sektore batzuk ez ziren alde egongo, baina bazegoen estatuan sektore politiko baten erabakia zigor bat emateko eta trantsizioaren mugak ezartzeko Nafarroan, ordena publikoko politika zuzen eta gogorren bidez.\nRodriguez propio hil zuten?\nEz. Zezen plazan balaz zauritutako sei egon ziren gutxienez. Ez ziren Germanen aurka joan. Kontua da German zergatik zegoen hor. Erasoei aurre egiteko geratu zen han, barrikadetan eta bestetan.\nEspero duzu zerbait PSOEren gobernu berriaren aldetik?\nEz dut itxaropen handirik. Urteak izan dituzte horretarako, eta ez dute borondaterik izan. Sektore bat babestea lehenetsi dute, hau da, poliziak eta epaileak. Oso zaila iruditzen zait orain hori aldatzea. Edozein moduz, indar gehiago ematen digu gogorarazteko ardurak ez direla argitu eta estatuaren baimenarekin geratu dela horrela. Azken finean, haren aparatuak direla erantzuleak.\nAurten 40 urte. Zergatik izango dira bereziak?\nAsmoa da aurtengoa berezia izatea eta, azaroan Iruñeko Udalarekin egiaren batzordea sortuz geroztik, hilero aritu gara ekitaldiak egiten: mahai inguruak, film eta dokumental emanaldiak, antzerkiak, argazki erakusketak, horma irudi baten aurkezpena... Bestetik, erabaki dugu Europara jotzea babes eske. Eta aurtengo uztailaren 8a mugarri garrantzitsu bat izango delakoan gaude. Martxan jarriko dugu beste oroigarri bat eskatzeko kanpaina bat. Pozik gaude, lortu baitugu inoiz baino ageriago uztea hemen inpunitateak indarrean jarraitzen duela eta Germanentzat eta biktimentzat ez dela ez justiziarik ez erreparaziorik izan. Horren aldarriak, gainera, inoiz baino babes handiagoa du; horren erakusgarri, erakundeetan izan den aldaketa.


Irekia Eusko Jaurlaritza - Gobierno Vasco :: EHAA xedapena 201705405\nHurrenkenaren zenbakia: 201705405\n1.1.– Lehiaketa honetan arau hauek bete beharko dira: 39/2015 Legea, urriaren 1ekoa, Administrazio Publikoen Administrazio Prozedura Erkidearena; 40/2015 Legea, urriaren 1ekoa, Sektore Publikoaren Araubide Juridikoarena; 6/2001 Lege Organikoa, abenduaren 21ekoa, Unibertsitateei buruzkoa (apirilaren 12ko 4/2007 Lege Organikoaren bidez neurri batean aldatua); Euskal Herriko Unibertsitateko Estatutuak, otsailaren 15eko 17/2011 Dekretuaren bidez onartuak (2011ko otsailaren 24ko EHAA); 3/2004 Legea, otsailaren 25ekoa, Euskal Unibertsitate Sistemarena (martxoaren 12ko EHAA); 40/2008 Dekretua, martxoaren 4koa, Hezkuntza, Unibertsitate eta Ikerketa Sailarena, UPV/EHUko irakasleen eta ikertzaileen araubideari buruzkoa (martxoaren 18ko EHAA); ikertzaile iraunkorrak hautatu eta kontratatzeko prozeduraren arautegia, Gobernu Kontseiluak 2008ko uztailaren 16ko bileran onartu zuena eta Irakasleen arloko errektoreordearen 2008ko urriaren 20ko erabakiaren bidez argitaratu zena (azaroaren 26ko EHAA); deialdi honetako oinarriak; aplikagarriak diren arau orokorrak; eta, aurreikusi ez diren alderdietarako, Herri Administrazioan sartzeko araubide orokorra arautzen duten estatuko xedapenak.\nOrdainketa posta edo telegrafia igorpenaren bidez egiten duten lehiakideek Deialdi eta Lehiaketen Atalera bidali behar dute (1397 posta kutxa, 48080 Bilbao).\n3.2.– Lehiaketan parte hartu nahi duten hautagaiek eskaera bidaliko diote Euskal Herriko Unibertsitateko errektoreari, urriaren 1eko 39/2015 Legeak, Administrazio Publikoen Administrazio Prozedura Erkidearenak, ezartzen dituen bideetako bat erabiliz, deialdi hau Euskal Herriko Agintaritzaren Aldizkarian argitaratu eta hurrengo egunean zenbatzen hasiko den hamabost egun balioduneko epearen barruan. Eskaerak egiteko III. eranskineko eredua erabili beharko da, eta eskaerak behar bezala beteta aurkeztuko dira, lehiaketan parte hartzeko baldintzak betetzen direla egiaztatzen duten dokumentuekin batera. Lehiaketan parte hartzeko baldintzak eskaera aurkezteko azken egunerako bete beharko dira.\nParte hartzeko eskaerak UPV/EHUren Erregistro Orokorraren bulegoetan aurkeztuko dira, UPV/EHUren Gobernu Kontseiluak 2012ko maiatzaren 16an hartutako erabakiaren arabera, horren bidez onartzen baita Universidad del País Vasco / Euskal Herriko Unibertsitatearen Erregistro Orokorraren Antolaketa eta Funtzionamendurako eta Erregistro Elektronikoa sortzeko Arautegia (2012ko ekainaren 18ko EHAA), edo urriaren 1eko 39/2015 Legearen 16.4 artikuluak ezartzen duen bideetako bat erabilita (Administrazio Publikoen Administrazio Prozedura Erkidearen Legea, urriaren 2ko BOEn argitaratua).\nArtikulu honetan xedatutako prozesuak errespetatzen badira, posta zerbitzu unibertsala eskaintzeko agindua duen eragileak onarturiko igorpenak behar bezala aurkeztutzat hartuko dira, Herri Administrazioen Araubide Juridikoari eta Administrazio Prozedura Erkideari buruzko azaroaren 26ko 30/1992 Legearen 38. artikuluan eta hura garatzeko arautegian xedatutako ondorioetarako (Administrazio Publikoen Administrazio Prozedura Erkidearen urriaren 1eko 39/2015 Legearen 16. artikulua)».\n3.4.– Plaza elebiduna bada, lehiakideak eskaera orrian berariaz adierazi beharko du parte hartuko duen ala ez euskaraz irakasteko gaitasun agiria eskuratzeko probetan, edo gaitasun hori dagoeneko baduen, Euskararen arloko errektoreordearen 2002ko ekainaren 5eko Erabakian (uztailaren 11ko EHAA) jasotako xedapenen arabera, apirilaren 3ko 47/2012 Dekretuan jasotako xedapenen arabera, edo Hizkuntzen Europako Erreferentzia Marko Bateratuko C1 mailaren pareko tituluren bat duen (2010eko azaroaren 15eko EHAA). IV. eranskina.\n7.2.– Euskara jakitea elebidun ez diren plazetan bakarrik baloratuko da. Balorazioa egiteko aintzat hartuko da ikertzaile iraunkorren plazak betetzeko lehiaketen arautegiak, Gobernu Kontseiluak 2008ko uztailaren 16an onartutakoak (2008ko azaroaren 26ko EHAA), bere IX. eranskinean aurreikusitakoa. Merezimendu horrengatik prozesuan guztira lor daitekeen puntuazioaren % 11 lortu ahal izango da gehien dela.\n10.3.– Erabaki honek amaiera ematen dio administrazio bideari, eta beronen aurka administrazioarekiko auzi errekurtsoa aurkez daiteke administrazioarekiko auzietarako Bilboko epaitegietan bi hilabetetako epean, Euskal Herriko Agintaritzaren Aldizkarian argitaratu eta hurrengo egunetik zenbatzen hasita.\n10.4.– Era berean, deialdi honetatik eta epaimahaiaren jardunetik eratorritako administrazio egintza guztien aurka egin ahal izango da, Administrazio Publikoen Administrazio Prozedura Erkidearen urriaren 1eko 39/2015 Legean jasotako kasuetan eta bertan adierazitako moduan.\nLeioa, 2017ko urriaren 26a.\nLanpostuaren zk.: 1. Kodea: IDPTCL1 – D00156 - 1. Kategoria: Doktore ikertzailea. Jakintza arloa: Erdi Aroaren Historia. Saila: Erdi Aroaren, Aro Berriaren eta Amerikaren Historia. Ikastegia: Letren Fakultatea. Hizkuntza eskakizuna: ez-elebiduna. Arduraldia: osoa. Ikertzaile profila: «Iberiar Penintsulako Erdi Aroko Gizarteak».\n1.– Plazak betetzeko lehiaketarako epaimahaia. Kategoria: Doktore ikertzailea. Jakintza arloa: Erdi Aroaren Historia. Kodea: IDPTCL1- D00156-1.\nEpaimahaiburua: José Ramón Díaz de Durana. Unibertsitateko katedraduna. UPV/EHU\nIdazkaria: José María Monsalvo Antón. Unibertsitateko katedraduna. Salamancako Unibertsitatea.\n1. epaimahaikidea: María Asenjo González. Unibertsitateko katedraduna. Madrilgo Unibertsitate Konplutentsea.\n2. epaimahaikidea: Ana Rodríguez López. Ikertzaile Zientifikoa. Ikerketa Zientifikoen Goi Kontseilua (CSIC).\n3. epaimahaikidea: Rafael Narbona Vizcaíno. Unibertsitateko katedraduna. Valentziako Unibertsitatea.\nEpaimahaiburua: María del Carmen García Herrero. Unibertsiteko katedraduna. Zaragozako Unibertsitatea.\nIdazkaria: Enric Guinot i Rodríguez. Unibertsitateko katedraduna. Valentziako Unibertsitatea.\n1. epaimahaikidea: Ángela Muñoz Fernández. Irakasle titularra. Gaztela- Mantxakako Unibertsitatea.\n2. epaimahaikidea: Antoni Furió de Diego. Unibertsitateko katedraduna. Valentziako Unibertsitatea.\n3. epaimahaikidea: Pere Verdés Pijuan. Zientifiko Titularra. Ikerketa Zientifikoen Goi Kontseilua (CSIC).


Biziz betetako uneak - #AkabaDesignBerria - Akaba\n"Astelehen goiza da. Egun bat beste edozein bezala Ainhoaren errutina aztoratuan. Bere burua atondu du ohi bezala, diseinatzaileekin eta lantaldeko besteekin ohiko bilkuretara joateko. Ainhoak artean ez zekien zer zetorkion gainera egunak aurrera egin ahala.\nBere lanegunean jo eta ke hasi aurretik, Ainhoak kafe bat hartzea erabaki du bere kafetegi gogokoenean. Metro gutxi batzuetara, Iban, Aitor eta Kristina zeuden, haien enpresa berrirako azken koskak berdintzen. Negozio-egitasmo horrek, izan ere, hainbat urtez elkartuko ditu, abentura zoragarrian.\nAinhoak eguna eta bere bilkurak planifikatzeko denbora besterik ez du buruan, baina plater hautsien hots bat entzunda kafetegira itzuli du begirada: bertan, plater hautsien artean eta zerbitzariari barkamen eske, Luis zegoen, luze gabe Ainhoaren enpresa-ikuspegia aldatzeko pieza bihurtuko zena."\nKafetegiak eta jatetxeak leku liluragarriak dira, egunero garena zehazten duten istorioak gertatzen dira bertan, eta noizik behin gure bizitzak ere bideratzen dituzte. Bidelagun isilak ditugu altzariak eta diseinu-elementuak, une horien euskarria osatzen dute, eta protagonistek bizi osorako gogoratuko dituzte.\nAkaban, gustuko dugu Xokoren moduko altzariak sortzea, nortasun berezikoak. Altzariok izango dituzte bidelagun Ainhoa, Luis, Iban, Aitor, Kristina eta beste hainbatek une garrantzitsuetan edo, besterik gabe, uneetan.\nBetiere, biziz betetako uneak.


Euskal Herriko bidaia-gida/Ibilbideak/Infernuko errotako bidexka — Wikibooks\nEuskal Herriko bidaia-gida/Ibilbideak/Infernuko errotako bidexka\nInfernuko errotako bidexka\nBaztago Lekarozen dagoen errota ezagutzeko aukera\nIbilbide etnografikoa, ibai baten jaiolekura.\nBidexka lineala da eta Lekarozko Orabidea auzoko errepidean abiatzen da, 15. kilometroan dagoen bidegurutzean, Irigoiengo Borda baserriaren ondoan. Ibilbideak maldan beheiti egiten du etengabe Etxebertzeko Borda jatetxeraino eta, gero, Infernuko Errekaren parean doa, larre, baserri, haritz eta gaztainondo artean.\nBidean egurrezko zenbait zubi igaro ondoren, bidegurutze batera iritsiko gara. Han, Etxarlako bidea eskuinera utzi eta zuzen segitu beharra dago Infernuko errotaraino. Eraikina guztiz zaharberrituta dago eta jendearendako zabalik, aukera paregabea baita garai batean eskualdean hain ugaria zen azpiegitura molde hori ezagutzeko. Herriko bizilagunak horra joaten ziren arto-irina lortzeko. Toki sorgindua da, errota ia-ia zintzilik dago-eta ur-jauzi polit baten abaroan. Errotatik atzera egin behar da bide beretik itzultzeko.


Esponentziala – Ekopol\nGorka Bueno2020-06-08T11:45:48+02:0027/03/2020|Articles and Reports, Economy, Environment, Estitxu Villamor|\nEstitxu Villamor, Uzuri Albizu\nBerria egunkarian 2020ko martxoaren 27an argitaratua\nKostatu egiten da hazkunde esponentziala nolakoa den azaltzea. Gure burmuinei erraza egiten zaie hazkunde lineala ulertzea: konstantea, beti neurri berean hazten dena. Esponentziala, ordea, ez da halakoa. Hazkunde mota hori azaltzeko, bi adibide erabili ohi dira. Botilan dauden bakterioena da lehena. Demagun ugaltzeko minutuero erdibitzen den bakterio bat dugula botila itxi batean. Hasiera batean, bakterio bakarra izango genuke, minutu bat pasatutakoan bi bakterio, bi minutu pasatutakoan lau… horrela, ordubete barru, botila erabat beteta izango genuke. Noiz egongo litzateke botila erdiraino beteta, orduan? Bada, jende ugarirentzat erantzuna batere intuitiboa ez den arren, 59 minutu pasatutakoan egongo litzateke.\nBeste adibide bat xake taula eta arroz aleen problema da. Taularen lehen laukian arroz ale bat jarriko bagenu eta lauki bakoitzean aurreko arroz kantitatea bikoiztuko bagenu, bigarren laukian bi ale izango genituzke, hurrengoan lau… zenbat ale izango genituzke azkenengo laukian? Kontuan izanda xake taulak 64 lauki dituela, 2^63 = 9 223 372 036 854 775 808 ale izango genituzke; eta, taula osoko aleak batuz gero, 18 446 744 073 709 551 615 ale bilduko genituzke: hamazortzi trilioi baino gehiago taula osoan.\nHorrelakoa da hazkunde esponentziala: bat-batekoa, salto bakoitzean ikaragarri handitzen dena. Industrializazio garaitik hona esponentzialki hazi da munduko populazioa, esponentzialki hazi da energia kontsumoa (nagusiki erregai fosiletan oinarritzen dena) eta, horri lotuta, giza jatorriko negutegi efektuko gasen isuriak ere esponentzialki hazi dira. Munduko barne produktu gordina (BPG) ere hala hazten da. Urtero BPGaren %3ko hazkundea izateko, gure planeta mugarik gabe ustiatzen dugu, botilako bakterioen antzera, konturatu orduko planetarekin amaitzen dugun arte.\nMunduan dagoen Mc Donalds kopurua, sare sozialen bidez egiten den elkarbanatzeen kopurua edota turismoa, esaterako, hazkunde esponentzialaren beste adibide batzuk baino ez dira. Eta egunotan guztion ahotan dabilen koronabirusaren kutsatzea ere esponentziala da. Martxoaren 1ean 10 kasu zeuden Hego Euskal Herrian, 14an 667 kasu, eta 17an jadanik 1115 kasu zeuden erregistraturik. Horiei, ziurrenik, positiboak diren baina probarik burutu ez zaien kasuak gehitu beharko genizkieke. Hilabete hasieran gutxi ziruditen, baina konturatu orduko osasun zerbitzuek gainezka egiteko beste hedatu da birusa.\nLehenengo begiratuan hala ez dirudien arren, aipaturiko hazkunde esponentzial horien guztien jatorria neoliberalismoa da. Birusaren kasuan ere, korronte politiko-ekonomiko horrek eragindako gizarte antolakuntza konplexu eta globalizatuak mesede egiten dio pandemiari, inoiz baino ugariagoak diren herrialdeen arteko energia, materia eta pertsonen fluxuek ahalbidetu baitute birusa mundu mailan hain azkar hedatzea. Baina eredu neoliberal horri esker hedatu den honek eredua bera kolokan jarri du, mundua elkarri konektaturiko parte ugariz osatuta dagoen sistema oso bat izanik, parte batzuen kalteek gainerako parteei ere eragin egiten baitiete. Oso argi geratu da hori Txinaren produkzioa gelditzeak mundu osoko produkzioa geldiarazi duen unean. Hori dela eta, Covid 19-ak lehen aipaturiko hazkunde esponentzial horietako batzuk eten ditu. Txinan, aurreneko gaixoak agertu eta hilabetera baino gutxiagora, bertako CO2 isuriak hiru laurdenera jaitsi ziren. Mundu mailako petrolio eskaria ere nabarmen jaitsi da: martxoaren 9an petrolio upelak azken urteotako preziorik txikiena zuen, 35 dolar. Munduan ematen ari diren berrogeialdiak amaitzean ere, ekonomia ez da berehala suspertuko, eta ikusteke dago nola eragingo dion horrek guztiak BPGaren hazkundeari.\nMugatua den mundu batean, ekonomiaren, energiaren eta lehengaien erabileraren, CO2 isurien, eta abarren hazkunde esponentzialak amaitu behar duela argi dago. Ez dago hain argi, ordea, amaiera hori nolakoa izango den. Inongo kontrolik gabe ematen baldin bada, klaserik zapalduenek ondorio larriak pairatuko dituzte, munduko hainbat tokitan (Sirian edo Txilen, esaterako) jada gertatzen ari den moduan. Gutxi batzuk baldin badira kontrola dutenak, emaitza ekofaxismoa izango da, elite pribilegiatuek kontrolaturiko desazkunde ekonomikoa, baliabideak urrituz doazen heinean, euren pribilegioak ez galtzeko gainerako biztanleriarengan erabateko kontrola ezarriz. Egunotan bizitzen ari garen distopiak oso argi uzten du, gainera, jendartearen gaineko kontrol hori ezartzea zeinen erraza den batzuetan.\nAipaturiko aukeren aurrean, antolakuntza da gelditzen zaigun alternatiba bakarra: elkarlaguntza sareak indartzea, autogestioaren bidean sakontzea eta bizitza duinen alde borrokatzea. Gure bizitzen gaineko kontrola berreskuratzea, alegia. Kapitalismoa agerian uzten ari da bere zaurgarritasuna, balia ditzagun bere arrakalak.\nSpread this content:


Sample Page | Ragusa Telekom d.o.o.\nHello world! 23/10/2019\nA: Sv. Križa 3, 20000 Dubrovnik, Hrvatska


Urtarrilak 12: Ruth Brown | eleizaldemusika\nUrtarrilak 12: Ruth Brown\nRuth Brown 1928. urteko urtarrilak 12an, Portsmouth, Virginian, jaiotako abeslari estatubatuarra izan zen.\n1957. urtean rhythm and blues estiloa sarrarazi eban musika munduan abesti ugariren bitartez, Atlantic Records diskografikaren izenean.\n70. eta 80. hamarkadetan berragertu zen maila altura helduz, eta bere izena erabili eban musikarien eskubideak babesteko asmoz.\nGrammy eta Tony sariak irabazi ebazan Broadway-en egin eban agerraldiei esker.\n2006ko azaroaren 17an hil zan.\nPosted by biotzf on 2014/01/12 in Efemeride musikalak, SARRERAK.


BAKEAREN ALDEKO FOROA BAIONAN | Zuialde Herri Informazioa\nPosted: 2012/12/15 in konponbidea\nIparraldeko hautetsiek herritarren hauspoa eskatu dute bake prozesuan urratsak egiteko\nAieteko Adierazpenaren printzipioez eta nazioarteko esperientziez eztabaidatu dute arratsaldeko saioaren lehen mahai-inguruan, eta bake prozesuak Iparraldean eta Frantzian duen ibilbidea dute mintzagai bigarrenean.\nBakearen Aldeko Foroa egiten ari dira gaur goizetik Baionan, unibertsitatean. Han dira, besteak beste, iazko urriaren 17an Donostiako Aieteko bilkuran parte hartu zuten Ipar Euskal Herriko eragile politikoak, HNT Harremanetarako Nazioarteko Taldeko kide batzuk, Frantzian giza eskubideen arloan diharduten eragileak eta beste ordezkari batzuk: Laura Mintegi EH Bilduko kidea, Martin Garitano Gipuzkoako ahaldun nagusia, Juan Karlos Izagirre Donostiako alkatea… Euskal gatazkaren konponbidea gizarteratzea ukanen du helburu topaketak.\nArratsaldeko bigarren eztabaidan dira Jakes Bortayrou Abertzaleen Batasuneko kidea, Max Brisson UMPko kontseilari nagusia, Frederique Espagnac PSko senataria, Jean Jaques Lasserre Hautetsien Kontseiluko presidentea, Michel Larralde CFDT sindikatuko Ipar Euskal Herriko idazkari nagusia, Xabi Larralde Batasuneko kidea eta Jean Lissar Europe Ecologie Berdeen bozeramailea. Xabi eta Michel ezik, gainontzekoak Aieteko konferentzian izan ziren iazko urrian.\nPS kritikatuz hasi du hitzaldia Espagnacek, esanda bere burua gonbidatu behar izan zuela Aietera, PSk ez baitzuen ordezkaririk bidaltzeko asmorik. Frantziako Gobernua Aieten izateko eta Espainiako Gobernuaren jarrerari men egiteari uzteko beharra nabarmendu du. Xabi Larraldek, berriz, defendatu du Frantziak konponbidearen parte izan behar duela, besteak beste gatazka eragin izanaren parte delako: “Euskal gatazkak Iparraldean ez du izan Hegoaldean izan duen intentsitatea, baina horrek ez du esan nahi gatazkarik izan ez denik”.\nNazioarteko esperientziak, bake prozesuak eta presoak\nAieteko Adierazpenaren printzipioak izan dituzte aztergai Brian Currin, Ray Kendall, Andy Carl, Hans-Joachim Giessmann eta Jean Pierre Massiasek, arratsaldeko lehen mahai-inguruan. Ray Kendall Interpoleko ohorezko idazkari nagusi eta NHTko kideak hartu du hitza aurrena, eta ziurtzat jo du ETAren jardun armatuaren behin betiko amaiera. Salatu du Nazioarteko Harreman Taldeak ez duela harremanik izan Espainiarekin, eta hori oztopo bat izan dela hasieratik. ”Beti dago une bat erabaki politikoak hartzeko, eta Espainiak erabaki beharko du presoen auziari nola erantzun”. Gogorarazi du Erresuma Batuak Espainiako Gobernuaren jarrera bera azaldu zuela Irlanda iparraldeko bake prozesuaren hasieran, baina gero konponbidearen alde jardun zuela.\nAlemania ekialdeko esperientzia eraman du Baionara Hans-Joachim Giessmann Berghof Fundazioko zuzendari nagusiak; gauzak “patxadaz” egin behar direla nabarmendu du, arriskuak hartzeko aproposa bilatzeko: ”Noiz arriskatu neurtu behar da. Luze joko du, baina gauzak patxadaz egin behar dira”.\nAndy Carl Conciliation Resources-eko zuzendari nagusia Fidji irletan izan da, eta gobernu militar bat aldaketa prozesu batera bultzatzeko era aipatu du: ”Gizarte zibilaren irudimenaren boterea oso garrantzitsua da”. Carlen esanetan, “hiztegi berri bat” landu zuten gobernuarekin, besteak beste herritarrei galdetzeari buruz gogoetatuz.\nAmnistiaren auzia “oso konplexua” dela nabarmendu du Brian Currin Hego Afrikako abokatu eta NHTko kideak, eta esan du bereizita landu behar direla bake prozesua eta amnistiaren gaia. Currinen hitzetan, Irlandan amnistiarik eman gabe urte gutxiren buruan preso gehienak askatzea lortu zuten, preso horiei baldintza batzuk ezarrita. “Horrek desblokeatu zuen egoera”, gehitu du. Hala ere, Euskal Herrira etorrita, hau esan du: “Egoera honetan ez dago inolako justifikaziorik presoen sakabanaketarekin jarraitzeko”.\nETAren ondoren, “berreraikuntza soziala”\nSarrera hitzaldian, Bake Bidea taldeko kide batek Aurore Martin Batasuneko kidearen egoera aipatu du —Frantziak duela hilabete eta erdi atxilotu, eta Espainiaratu egin zuen—; gero Jean Pierre Massias Zuzenbideko irakasleak Aieteko Konferentzia goretsi du. Haren arabera, bake prozesua aurrera egiten ari da — “ez du porrot egin”–, eta historiarako oso garai garrantzitsua izaten ari da.\nETAren indarkeriaren amaieraren ondoren “berreraikuntza soziala” dagoela azaldu du unibertsitate irakasleak, eta Aieteko bilkurak “muga gainditu” izana ere aipatu du, foroa Baionan egiten ari direla eta.\nIluntzean bukatuko da topaketa.


About: Ivan Vinogradov\nIvan Matvejevitx Vinogradov (errusieraz: Ива́н Матве́евич Виногра́дов; Miloliub, Velikije Luki, 1891ko irailaren 14a - Mosku, 1983ko martxoaren 20a) errusiar matematikaria izan zen. San Petersburgoko unibertsitatean egin zituen ikasketak, eta 1918-1920 bitartean Permeko unibertsitatean irakasle izan ondoren, Leningradoko Politeknikoan eta Matematika-institutuan ikertzaile eta irakasle izan zen 1934 arte. Geroztik Moskuko unibertsitateko irakasle izan zen. Garrantzi handiko lanak egin zituen zenbakien teoria analitikoaren alorrean, eta Golbachen hipotesia (edozein zenbaki bikoiti zenbaki lehenen baturaz adieraz daitekeela) frogatu zuen. Lanik garrantzitsuenak: Batuketa trigonometrikoen metodoa zenbakien teorian (1954) eta Zenbakien teoriarako sarrera (1955). Matematika-entziklopedia bat ere\nIvan Matvejevitx Vinogradov (errusieraz: Ива́н Матве́евич Виногра́дов; Miloliub, Velikije Luki, 1891ko irailaren 14a - Mosku, 1983ko martxoaren 20a) errusiar matematikaria izan zen. San Petersburgoko unibertsitatean egin zituen ikasketak, eta 1918-1920 bitartean Permeko unibertsitatean irakasle izan ondoren, Leningradoko Politeknikoan eta Matematika-institutuan ikertzaile eta irakasle izan zen 1934 arte. Geroztik Moskuko unibertsitateko irakasle izan zen. Garrantzi handiko lanak egin zituen zenbakien teoria analitikoaren alorrean, eta Golbachen hipotesia (edozein zenbaki bikoiti zenbaki lehenen baturaz adieraz daitekeela) frogatu zuen. Lanik garrantzitsuenak: Batuketa trigonometrikoen metodoa zenbakien teorian (1954) eta Zenbakien teoriarako sarrera (1955). Matematika-entziklopedia bat ere argitaratu zuen. (eu)\nIvan Matvejevitx Vinogradov (errusieraz: Ива́н Матве́евич Виногра́дов; Miloliub, Velikije Luki, 1891ko irailaren 14a - Mosku, 1983ko martxoaren 20a) errusiar matematikaria izan zen. San Petersburgoko unibertsitatean egin zituen ikasketak, eta 1918-1920 bitartean Permeko unibertsitatean irakasle izan ondoren, Leningradoko Politeknikoan eta Matematika-institutuan ikertzaile eta irakasle izan zen 1934 arte. Geroztik Moskuko unibertsitateko irakasle izan zen. Garrantzi handiko lanak egin zituen zenbakien teoria analitikoaren alorrean, eta Golbachen hipotesia (edozein zenbaki bikoiti zenbaki lehenen baturaz adieraz daitekeela) frogatu zuen. Lanik garrantzitsuenak: Batuketa trigonometrikoen metodoa zenbakien teorian (1954) eta Zenbakien teoriarako sarrera (1955). Matematika-entziklopedia bat ere (eu)\nIvan Vinogradov (eu)


ASUS ZenWatch 2 vs. Jawbone UP4 vs. Samsung Gear 2 - Instant Comparison\nCompare Wearables ASUS ZenWatch 2 vs. Jawbone UP4 vs. Samsung Gear 2


Aizarnan egingo dute hurrengo urteko Gipuzkoako Eskola Txikien jaia - Urola Kostako Hitza : Urola Kostako Hitza\nAizarnan egingo dute hurrengo urteko Gipuzkoako Eskola Txikien jaia\nUsurbilgo Aginaga auzoan Gipuzkoako Eskola Txikien festa egin dute, eta han hartu dute datorren urterako lekukoa Aizarnako eskola txikiko kideek. 2020ko ekainaren 14an ospatuko dute festa eguna Aizarnan, eta hasiak dira hura prestatzeko antolatzen.\nGipuzkoako Eskola Txikien festa egin zuten atzo, igandea, Usurbilgo Aginaga auzoan, eta jaiaren hasieran Aizarnako eskolako kideek hartu zuten hurrengo urterako lekukoa. Izan ere, 2020an han ospatuko dute Eskola Txikien festa; ekaineko bigarren igandean izaten da urtero Gipuzkoako Eskola Txikien festa, eta datorren urtekoa ekainaren 14an egokituko da.\nAizarnako eskolako kideek kantuz jaso zuten atzo hura antolatzeko ardura, Noaua aldizkariak grabatutako honako bideo honetan ikus daitekeenez:\nEskola txikien garrantzia aldarrikatzeko eta herrietako eguneroko bizitzan duten eragina azpimarratzeko asmoz antolatu ohi dute urtero Gipuzkoako Eskola Txikien festa. Iaz, esaterako, Oikian ospatu zuten jai handia, eta duela bi urte Arroabean.\nAizarnan, lehen aldiz\nDatorren urtekoa ez da Aizarnako eskolak eskola txikien festaren antolakuntzan parte hartuko duen lehen aldia; bai, ordea, festa Aizarnan bertan egingo duten aurrenekoa. Urtebete dute aurretik, baina festa prestatzeko antolatzen hasiak dira aizarnarrak. “Hasita gaude prestatzen, batik bat geure artean nola antolatu”, azaldu du Ane Aranburuk.\nGuraso elkarteko kide da Aranburu, eta 2020ko eskola txikien festa antolatzeko sortu duten talde eragileko kide ere bai. Sei batzorde izendatu dituzte, datorren urteko egun bereziari begira lanak banatzeko: arropak eta salmentak, trafikoa, ikuskizunak eta programazioa, ekonomia eta diru zaintza, hornidura eta zerbitzuak, eta komunikazioa. Batzorde bakoitzeko arduradunak beharrezkoa duten lantaldea osatzen joango dira, eta “egunean bertan boluntarioen laguntza” ere beharko dutela gogoratu du Aranburuk. Oikiako eta Arroabeko eskoletakoekin egon dira dagoeneko Aizarnazakoak, haien esperientziak ezagutzeko eta beraientzat baliagarriak izan daitezkeen ideiak jasotzeko asmoarekin.\nAizarnak “200 biztanle inguru” ditu, eta eskola txikien sarean, beraiena “txikietan txiki” dela nabarmendu du Aranburuk. Amaitzear den 2018-2019 ikasturtean, 2 eta 12 urte arteko 30 ikasle ditu Aizarnako eskolak.


Sei urteko kartzela zigorra gizonezko bati, lau emakume sexualki erasotzeagatik - Bergara - Goiena.eus\nSei urteko kartzela zigorra gizonezko bati, lau emakume sexualki erasotzeagatik\nEneko Azkarate Laspiur 2019-02-14 22:00\nIndarkeria Matxista salatzeko Bergaran joan zen azaroan egindako ekimen bat.\nBenito Cantero bergararrari 6 urte eta hiru hilabeteko kartzela zigorra ezarri dio Gipuzkoako Lurralde Auzitegiak, lau emakumezkoren aurkako sexu abusuagatik. "Eraso matxista" salatzeko elkarretaratzea deitu dute Bergarako Martxanterek, gaurko, egubakoitzerako, 20:00etan, San Martin plazan.\nEpaiak ezetsi egin du lau emakumezkoetako hiruk eskatutako sexu eraso zigorra. Kartzelatik irtetean, bi urte eta 6 hilabeteko urruntze agindua bete beharko du erasotzaileak eta, era berean, zaindutako askatasuna ezarriko zaio. Hain justu ere, bost sexu abusu delitugatik, 6 urte eta 3 hilabeteko kartzela zigorra ezarri zaio: delitu bakoitzarengatik urtebete eta 3 hilabete.\nErasotzailea oso ezaguna da herrian, inprenta bateko jabe delako eta kultur arloan nabarmendu delako, besteak beste. 10 eguneko epea dauka epaia errekurritzeko.\n2011, 2012 eta 2015ean\nKasua iazko udazkenean epaitu zen Donostian. 2011n, 2012an eta 2015ean gertatu eta epaitegian frogatuta geratu diren lau emakumezkoren –hiru bergarar eta antzuolar bat– bost sexu eraso kasurengatik. Aterpetxe baten, furgoneta baten eta erasotzailearen lantokian gertatutako kasuak dira. Halaxe kontatu dio GOIENAri sexu erasoa jasan zuen biktima bergararretako batek.\n"Ez dut inoiz ahaztuko erasoa gertatu zen eguna. Lau urteko prozesua izan da. Oso gogorra" adierazi du. "Ez dut inorendako kartzela zigorrik nahi, baina gizon honek sexualki erasotu ninduen eta egindakoagatik ordaindu beharko du".\nEraso matxisten aurrean, zure erantzuna. Zuen borroka, danon borroka lelopean, herritarrei dei egin diete Martxanterek gaurko, egubakoitzerako, 20:00etan, San Martin plazako elkarretaratzera batzeko. "Herritarrei eta gizarteari hausnartzeko eskatu nahi diegu; izan ere, halako kasuetan, sarri, zurrumurruei eta begirada txarrei aurre egin behar izan diete biktimek, min handia eginez" adierazi dute Bergarako Martxanterek.


Udalak epaitegi atarian jarri nahi ditu txosnak, eragileen iritziaren kontra — Eibar.ORG | Eibarko peoria\nHemen zaude: Hasiera / Albisteak / Udalak epaitegi atarian jarri nahi ditu txosnak, eragileen iritziaren kontra\nUdalak epaitegi atarian jarri nahi ditu txosnak, eragileen iritziaren kontra\nJaixak Herrixak Herrixandako 2010/06/11 11:58\nAurten 9 elkartek dute Sanjuanetan txosna jartzeko asmoa. Udalak ekainaren 7an jakinarazi die eragile hauei txosnak Epaitegi aurrean jarri nahi dituela. 60 metro daude bertan, eta txosnek 98 metro behar dituzte, ekitaldiak angolatzeko espazioaz gain.\n240 lagun batu ziren 2009ko herri bazkarian\nUdalaren jarrera aipatu behar da ororen gainetik. Izan ere, oso era aldrebesean argitaratu du txosnen eskaerak tramitatzeko informazioa. Alde batetik, gure kabuz lortu genuen maiatzaren 28an balizko araudi berria, zeina azkenean ez den aurten funtzionamenduan jarriko eta bestetik, txosnen eskaera egiteko epea ez da garaiz ohartarazi.\nHalaber, txosnagunea lekuz aldatzeko erabakia hartu du eta Justizia Jauregiaren aurreko parkean kokatu nahi ditu.\nEibarko txosnen ubikazioa\nEgoera honen aurrean, gure desadostasuna azaldu eta honako adierazpenak egin nahi ditugu: Ondorengo arrazoi sorta dela eta, txosnak Ego-Gainen mantentzearen aldeko apustu irmoa egiten dugu:\nUrte asko dira Ego-Gainen daudela txosnak. Herritarrak badakite han daudela bertara joan nahi izango balute. Era berean, urte hauek guztietan zehar, ingurukoekiko elkarbizitza arauak errespetatu dira.\nEragile guztientzako lekua dago. Juztizia Jauregiaren aurrean, berriz, ez dago leku fisikorik eragile guztientzako ez txosnaguneko egitaraua aurrera ateratzeko.\nSegurtasun arauak betetzen ditu, hots, pertsona kopuru handiagoa sartzen da, gune irekia da, erorketa arriskurik ez dago eta inguruan ez dago probokaziorik edo liskarrik sor dezakeen gunerik.\nGune horrek txosnen egitaraua bete ahal izateko baldintzak betetzen ditu, ez baitu oztopatzen gainontzeko ekitaldiak aurrera ateratzea. Ez die trabarik egiten kontzertu, danborrada barraka edo su-artifizialei esaterako.\nInguruko komertzioei txosnek ez die baldintzatzen.\nUdalaren aldetik ez da taxuzko arrazoirik jaso leku aldaketari buruz. Gainera, aurreko urteetan ezarritako baldintzak banan bana bete ditugu.\nOndorioz, egunotan hurrengo ekimenak burutuko ditugu:\nSinadura bilketa: Esku-orriak banatuko dira herrian zehar eta sinatzeko aukera izango da Eibarko hainbat tabernatan. Deskargatu esku-orria Sanjuanak.com webgunetik (pdf)\nPrentsaurrekoa: Ekainaren 12an, larunbata, Untzagako prentsaurreko masibora joateko deialdia egiten da, eguerdiko 13´00an. Aurreko urteetako Jaixak Herrixak Herrixandako kamisetekin joateko eskaera egiten da. Sortu daitezkeen mobilizazioei, adi egoteko ere eskatzen da.\nArgazkiak.org | Gazte Eguneko Bazkaria II © cc-by-sa: jaixakherrixandako\nSarrerako argazkia: Argazkiak.org | Gazte Eguneko Bazkaria © cc-by-sa: jaixakherrixandako\nFacebooken orrialdea txosnak Ego-Gain kalean izatearen alde


Lazkaoko udal gaiak eta Goierri Valley ekimena ezagutu ditu foru aldundiak Lazkaoko udal gaiak eta Goierri Valley ekimena ezagutu ditu foru aldundiak - Goierriko Hitza\nmaiatza 16, 2018\tNork\tAimar Maiz\t-\nLazkaoko udal gaiak eta Goierri Valley ekimena ezagutu ditu foru aldundiak\nGipuzkoako Foru Aldundiaren diputatu nagusi Markel Olano eta Ekonomia Sustapeneko diputatu Ainhoa Aizpuru Lazkaon izan dira, gaur, bisita ofizialean. Herriko zein Goierri eskualdeko ekimenak ikusi dituzte. Aurrena, udaletxean udal buru Felix Urkolarekin eta udal teknikariekin bilera egin dute. “Ikuspegi soziala lantzea” duela helburu aldundiak esan du Olanok, Gipuzkoa “gizarte kohesionatua” dela eta “horrela” segi dezan “funtsezkoa” delako arlo hori. Txindoki gerontologikora joan dira, arratsaldean.\nAinhoa Aizpuru, Markel Olano, Felix Urkola eta Aitor Altuna, gaur eguerdian, Lazkaon./Aimar Maiz\nHelburu ekonomikoa ere eduki du hartu-emanak. Goierri Valley enpresa-ekimeneko ordezkariekin batzartu dira ondoren Olano eta Aizpuru. “Gipuzkoa lurralde industriala da. Ezagutza partekatuan oinarritutako leihakortasunean aurrera egiten jarraitzea da gure helburua, eta xede hori banatzen dugu Goierri Valleyrekin eta eskualdeko enpresekin”, azaldu du Olanok. Enpresen ezagutza eta administrazio publiko egituratua jarri ditu partekatze horren osagaitzat.\nLeberri enpresara bisita egin dute bazkal aurretik.\nFelix Urkola alkate eta Goiekiko presidenteak, bere aldetik, bisita eskertu die: “Ez da oso ohikoa foru ordezkariak hona etortzea. Lehen aldia da herri baten norabidea nondik nora doan jakitera etorri direna. Herriko eta bailarako ikuspegia jaso dute, eta proiektuen errepasoa egin dugu. Espero dugu apuntatuta eramatea”.\nLeberri enpresaren aurrean, Goierri Valleyko eta Goiekiko ordezkariekin./GFA\nIdoia Besadak eta Xabier Artolak irabazi dute Euskal Herriko 42. Dantza Txapelketa Seguran\nGipuzkoako 700 inguru jubilatu eta pentsiodun elkartu dira Legorretan 28. martxan\nAire berriak dantza soltean\nKepa Zubiarrain izango da Lazkaoko EAJre ...\nNork Aimar Maiz - Urr 18, 2018\nUdazkeneko azoka egingo du ostiralean La ...\nNork L. Agirre - Urr 18, 2018\nSagar muztio usaina dario Igartubeitiri\nNork Goierriko Hitza - Urr 12, 2018\nJosu Sarriegi: «Animatzen duena da zale ...\nNork Loinaz Agirre - Urr 12, 2018\nIdoia Besadak eta Xabier Artolak irabazi ...\nGipuzkoako 700 inguru jubilatu eta pents ...\nLehengo Ataun, gaur\nNork Aimar Maiz - Urr 19, 2018\nMaiatzaren 26ko hauteskundeen lasterketara ...\nNork Aimar Maiz - Urr 17, 2018


Gerra aurreko giro politiko-intelektuala Eibarren - Ahotsak.eus\nGerra aurreko giro politiko-intelektuala Eibarren\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AB-083-009 kodeko bideoa nahi duzula aipatzea: ahotsak@ahotsak.eus\nGiro politikoa Batzokian eta "Casa del Pueblo"an gerra aurreko urteetan. Liburutegiak; tertuliak. Juan San Martinek gerraosteko tertuliak ezagutu zituen. Santi Arizmendiarrieta eibartar jatorra; esperantoko irakasle eta, era berean, Jose Mari Arizmendiarrietaren lehengusua. Fernando Zuloaga mediku eta intelektuala.\n–Toribio Etxebarria zer esanik ere ez. Toribio Etxebarriak intelektual bezala asko irakurtzen zuan eta, bueno. Gero nik ikusten nuana da, esate baterako, nere aita ez zegoen iñungo partidotan afiliaturik; baiña bai sindikatuan, UGTn. Eta aitaren aldekuak, denak botuetara-eta sozialistetara joten zuten. Amaren aldetik nituan parientiak batzuk baziran karlistak ere, baiña abertzaletara pasatzen ziren. Eta Batzokian iñoiz egoten nintzen, ba, bueno, lehengusu batekin edo osabaren batekin Batzokira. Ba "Casa del Pueblo"ra bezala. Eta "Casa del Pueblo"ra.... Eta nik obserbatzen dudana –eta gero hori ikusten dut– biblioteka bietan zeuden, oso inportantea da, jentia egoten zen, ba, holako mahaietan eseri eta irakurtzen, zeozer hartuaz, ba, irakurtzen. Eta jentiak irakurri egiten zuan. Orain ez.\n– Hori, uste dut, dela ezaugarri oso inportantea.\n– Eta tertuliak. Nik gero ezagutu ditut… tertulien ondorena bizi izan naiz. Bi toki zeuden Eibarren tertuliak egiten ziranak gerra onduan eta ni haietara... batera ixa astero juaten nintzen. Eta, gaiñera, nere senidia zen bat, hain zuzen, Arizmendiarrieta: kooperatibak sortu zituana Mondragoen, haren lehengusua. Haren lehengusu bat nere pariente egiten zan beran emaztian aldetik. Harekin. Eta bera zan irakasle esperantokoa.\n– Esperanto. Hartu-emona zeukan toki askotakuekin. Santi Arizmendi, esaten genion guk. Santi horrek, ba, zera… Eta oso gizon kuriosua: irakurtzen zuana zen, kultura zeukana, eta hortik kezkatuta. Gero hain umilde bizi zen, ba askok badakit nik ez ziotena… pentsatzen dute… Eibarren sartu zan giro bat gerra ondoren, dirua egiteko ez bazen gauza –ueno, lehen be zerbait egongo zen, baiña gizon balio ez duana balitz bezala. Eta nik ez neukan kriterio hori. Santi holako gizon umilla zen. Eta haregandik asko ikasi gendun. Harekin eta haren lagunak: inguruan pare bat beti etortzen ziren eta gu, gaztiaguak, batzen giñen edo irakurtzera zaletasuna geunkagunok, pinturara, eta musikara, eta danetarik. Danetik. Guk eukitzen genduzen elkarrizketak era guztietakuak. Era guztietako zerak. Eta hori izaten zen… Eta hori beti zertzen zidan honek, Santik, Arizmendik, eske beran ideala zen, ba: “Ez, guk euskera bihar dugu hemen”. Hau zen bat esaten zuana: “Euskeraz. Eta esperantuakin beste guztiekin harremana izango dugu”. Eta hau ez zeguan beste sozialistekin be hain zera. Oin, erdera be berak maite zuan eta ondo, gaiñera, zekien. Eta asko. Esate baterako, Quijotia ezagutzen zuan buruz punta batetik bestera. Eta oso gauza kuriosua. Gero, intelektual bezala nik beste bat ezagutu nuan eta, hori bai, beti estimatu dut bere kontseilua eta berari entzutia eta berak emandako bidiak eta autoriak ezagutu eta irakurtzia. Hau zan medikua, Ignacio Zuloaga pintoriaren iloba bat, Fernando Zuloaga. Eta hau oso kuriosua zen, ze bere zaletasuna zen astronomia. Bazeukan etxian teleskopio bat izarrak ikusteko eta beran zerak zertzeko. Hortik aparte, bere aita minetako ingiñero zenez, alde horretatik bazekin geologia gauzak ere; eta, bestetik, baita ere, bazekin arte kontuan. Eta zan gizon bat oso…\n– Enziklopedikua. Bai, bai. Gaiñera berak doktoradutza zerian egin zuan, Filburgon, Alemanian. Han doktoradutza egiña zen. Eta, beraz, alemanan hartuera… Bueno, ni honi esker hasi nintzen Kant eta irakurtzen. “Ilustraziñoko alemanak irakurri itzazu”, esaten zidan. Eta, bueno, Austral-eko liburuak ez ziran hain garestiak eta bilatu eta irakurri.\n– Eta han Kant-ek esaten du… Galaxieri buruzko teoriak ematen dituanian, iñork ez zion konprenditzen. Eta gaur, bai. “Gaur be, zuk, baiña besteok zer dakigu galaxiena?”. Oiñ oso korriente jarri da estratosferara eta juatiarekin. Eta garai haretan esaten zan: “Gizona iritsiko da ilargira”. Eta nik esaten nion: “Zelan? Ba Alexix Carrelek ‘La incógnita del hombre-n’ esaten du ezetz. Ze grabedadia galtzen dan momentutik gizona ezin dala bizi, buruz behera egotia bezala dala”. Eta esaten zidan: “Ba! Harek hori esan arren…”. Eta medikua zan hori ere, mediku frantses bat da. Berak esaten zidan: “Ez, ez, ez. Gizonak lortuko du teknikan bidez "vacío" bat eta "vacío" horren barruan ez dago buruz behera egoterik”. Pentsaizu zer: astronautak eta sortu baiño lehen! Hori esaten zidan neri honek, Fernando Zuloagak.\n– Eta Julio Verne irakurri gabe.\n– Julio Verne nik umetan irakurri nuan.\n– Horregatik diot, horregatik diot.\nMuñoatarrak etxejabe handiak\nTxapelketetako dantzarien artean oso giro ona\nAretxabaletaren lotura `Loramendi´rekin\nEsteban Orbea zein zen\nDukearen lurretatik Azkoititik Zarautzeraino\nGerra aurreko irratigintzan: Union Radio\nO´Donell kalea; izenaren zergatia\nMunduko obrak euskarara ekarri\nEleuterio Tapia segalaria


« BAI… BAINA EZ (1986) BAKEAN ÜTZI ARTE (1994) »\nBAIGORRIKO ZAZPI LILIAK (1987)\nJoan Piarres Duvoisin idazle eta itzultzaile lapurtarrak (Ainhoa, 1810 – Ziburu, 1891) bere lan ospetsuen artean utzi zigun urteetan ahantzita egon den elezaharren oihartzuna dakarren ipuin-bilduma. Lan hori Baigorriko zazpi liliak (Les sept fleurs de Baïgorry et la reine des sept fleurs) dugu. Bildumako zazpi ipuinak, 1832an bilduak, ez ziren argitaratu 1884-1885 urteetara arte, orduan Pariseko Revue des Basses-Pyrénées et des Landes aldizkariaren lehen bi tomoetan zatika agertu arte. Harrezkero Duvoisinen lan hau erabat ahaztuta egon da, harik eta Juan San Martinek 1987an edizioa ondu zuen arte. Duvoisinen originalean jatorrizko euskarazko testu bakoitzari frantsesez egindako itzulpenak laguntzen dio, egileak liburuaren hitzaurrean aitortzen duen bezala, “Gure adiskide guztiek ez dute euskararik ulertzen eta horregatik ematen ditugu itzulpenarekin”. Eta beste liburu askoren moduan, behar bezala argitaratu ez izanak zinez oztopatu zion balizko eraginik. Izan ere, eskasak izan dira euskal literaturan, batez ere fikziozko narratibari dagokionez, ahozkotik idatzira zubia egin izan duten lanak, ahozkoak eskaintzen dituen baliabideak idatzirako behar bezala probestuz. Duvoisinen Baigorriko zazpi liliak salbuespen eder eta bakanetakoa izan zitekeen. Bilduma honetaz esan genezake mundu bi, ahozkoa eta idatzia, uztartzen dituen ahalegina dela, sasoi horretako fikziozko euskal narratibaren baratzean, artean sortzen zegoela, harribitxi paregabea.\nBaigorriko zazpi liliak egileak irudimenez apaindurik eskaini zuen kondaira berritua da. Ipuin-sorta honek beste aro baten oroitzapena dakar, Erdi Aroko gizarte feudala alegia, baina, aldi berean, berritua. Bocaccioren Decameron eta Nafarroako Margaritaren Heptameron lanen antzera, ipuinak egoera jakin baten inguruan ardazten dira. Haiek Errenazimenduaren emaitza izan baziren, Baigorriko zazpi liliek, ordea, Erromantizismoari zor diote darien elezaharren kutsu eta taiuera.\nDuvoisinek La Fonteineren estiloko alegiak alde batera utziz, lurpeko eremuetan bizi diren Tartalo, lamia eta jeinuen bila jo zuen, eta beraiekin batera ekarri zituen herri axiomak, esaera zahar eta atsotitzak, hain zuzen, ahozko herri kulturaren apaingarri direnak. Ahorik aho igorri izan diren herri kondaira eta ipuinak ditugu, ez horregatik moraltasun gabeak, bada, ipuinok irakaspen eredugarri suertatzen dira, egiaren, ontasunaren, karitatearen eta beste bertute askoren goresle. Horixe da, hain zuzen ere, euren helburua.\nIpuinek bazuten testuinguru jakin bat plazaratzeko. Arto-zuriketan edo baserriko bestelako lanetan gizon eta emazte, gazte eta zahar… batzen ziren auzolanean, eta lanaren inguruan, eta denen atseginerako, sortzen ziren ipuinak eta kondairak. Duvoisinek halakoetan entzun izan zituen gero moldatuko zituen ipuinok. “Behialako egunetan, behin batez, Baigorriko jauregi zaharrean ziren arto-xuritzeak. Badakizue arto-xuritzeetara biltzen ohi dela inguruetako gazteria, eta holako bilkuetan laket dutela kantu zaharren kantatzea eta noizbaiteko konderen erreberritzea”. Baigorriko jauregi hori Etxauz dugu, non eta Duvoisinek bolada luzeak eman baitzituen Bonaparte printzearentzako itzulpenak adelatzen. Jauregi horretatik etor dakieke ipuinei darien kutsu feudala.\nLiburuak, beraz, zera kontatzen digu: Baigorriko herjauna, arto-zuriketako solasak atsegin zituela, ezkongai zeukan alaba nagusiarekin joan zen solasaldi batera. Bertan daude zazpi liliak, Baigorri inguruko zazpi neskarik ederrenak, denak aitorralabak, eta herjaunak aginduko die ipuin bana kontatzeko, ipuinik ederrena kontatzen duenari dote on bat emango diola eta hark ere aukera izango duela alaba ezkontzen den egunean berean nahi duen mutilarekin ezkontzeko. Horrela, banan-banan hasiko dira euren ipuinak kontatzen, norberarena ederrena izateko asmoz.\nIpuinok “Azeria, Belea eta Mandozaina”, “Hartzak nola galdu zuen buztana”, “Nola elkarren ganik berezi ziren lar-abereak eta etxe-abereak? Nola guziek galdu zuten mintzatzeko dohaina?”, “Tartaroa; Bitartaroa; Ithurralaba eta Athano” dira. Lehenengo hirurek parekotasun handiagoa gordetzen dute alegiekin. Protagonistak abereak dira, gizakien ezaugarriak dituztenak. Hurrengo hirurak herri ipuin mitologikotzat har ditzakegu —Tartalo eta lamien ipuin berrituak— eta azkena, zazpigarrena, ipuin erlijiosoa dugu sakonean.\nIpuinok marko narratibo orokor baten barruan daude, lanari batasun itxura sendoa ematen diona. Marko narratiboa da arestian aipatu dugun herjaunaren desioa. Horrela, liburuaren hasieran herjaunak zazpi liliei egindako agindua dugu, ostean zazpi ipuinak, bakoitzak sarreran dakarrela jauregira bildu diren herjaunari eta beste liliei eskainitako gorazarre hasiera, eta amaieran, berriro herjaunaren hitzak ditugu, bere alabaren ipuinarekin eta ezkontza ingurukoekin. Egitura hau ez da Duvoisinena, aski ezaguna baitugu Europako tradizioan; aurretik aipatutako Decameron eta Heptameron lanek egitura hori dute. Ipuinok, bestalde, ahozko herri ipuinen baliabideak gordetzen dituzte, baina gaurkotuta daude, eta idatzira moldatuta. Ez dira dena den ipuinen hasiera eta amaierako formulak falta, ez eta hitz jokoak, esamoldeak edo atsotitzak. Horixe da Duvoisinek egin zuen ekarpena, ahozko tradizioko ipuinak bildu eta eredu idatzira moldatu, ipuinok kontatzen diren testuinguruak itxuraz ahozkoa izaten segitu arren. Itxuraz diogu, zeren Duvoisinek aukeratutako baliabide narratibo bat baino ez da; hortaz, idatziaren munduari bete-betean datxekiona.\nAhozko mundutik datorkigun beste oihartzun bat Duvoisinek ipuinetarako aukeratu zituen narratzaileetan ikus dezakegu. Zazpi liliak neskak dira, eta haiek dira ipuinen narratzaileak. Ez da harritzekoa, bada, emakumezkoak hautatzea ipuinen narratzaileak izateko, kontuan hartzen badugu ahozko kulturaren tradizioan emakumeari aitortu izan zaiola tradizio horren gordailu eta igorle nagusiaren papera.\nAhozkoaren eta idatziaren ezaugarrien uztartze horri esker Baigorriko zazpi liliak liburuan prosa arin bezain ederra dugu, ereduzkoa. Orduan behar bezala jorratu ez zen bide batetik abiatu zen Duvoisin. Jarraipen eskasa izan zuen baina, orobat sasoiko beste molde zurrunagoek ere jarraipen bertsua izan zuten. Baigorriko zazpi liliak ipuin-sorta nafar-lapurtera euskalki literarioaren harribitxi dugu oraindik.\nDUVOISIN, Jean (1987): Baigorriko zazpi liliak. Elkar. Donostia.\nMENDUGUREN, X. / EIZAGIRRE, K. (1998): Euskal literaturaren antologia. Elkar. Donostia.


Eusko Jaurlaritzako 2022ko Agindua 2022ko GLL Agindua.pdf\nGetxoko Udalean 2022ko Gizarte Larrialdietarako Laguntzak (GLL) emateko erabili beharreko irizpideak GLL dirulaguntzen 2022ko oinarriak.pdf\nBatera bizi diren familiako kide guztientzako gizarte-larrialdiko laguntzaren eskariarekin batera aurkeztu beharreko agiriak Orokorra 2022.pdf\nBatera bizi diren familiako kide guztientzako gizarte-larrialdiko laguntzaren eskariarekin batera aurkeztu beharreko agiriak. Pentsiodunak Pentsiodunak 2022.pdf\nBatera bizi diren familiako kide guztientzako gizarte-larrialdiko laguntzaren eskariarekin batera aurkeztu beharreko agiriak. Pasaportea Pasaporte 2022.pdf


Ekonomiaren Garapen eta Azpiegitura Sailak beharrezkoa irizten dio xedapen orokor bat prestatzeari, energia elektrikoa ekoitzi, garraiatu eta banatzeko instalazioei baimen administratiboa emateko prozeduren inguruan gaur egun indarrean dagoen araudia autonomikoa eguneratu eta arau-esparru berrira egokitzeko, eta, balitekeen neurrian, prozedura horiek arintzeko.\nHerri-administrazioen Administrazio Prozedura Erkidearen Legearen (39/2015, urriak 1) 133.1. artikuluan ezarritakoaren arabera, xedapen arauemaile baten proiektua egin aurretik kontsulta publikoa egin behar da administrazio eskudunaren web-atariaren bidez; taxutuko den arauaren eragina jasango duten pertsona eta erakunde adierazgarrienen iritzia jasotzeko aldera.\nHori dela-eta, aurretiazko kontsultaren izapidea bete nahi dugu xedapena prestatu baino lehen, arauaren eragina jasango duten herritarrek eta erakundeek prozeduan parte hartzeko modua izan dezaten, eta planteatuko den arauari ekarpenak egin.


60 milioi disko saldu aurretik, Green Day Andoaingo gaztetxetik pasa zen eguna | NAIZplus | NAIZPLUS\nGaur 27 urte dira, Green Day talde amerikarrak Andoaingo gaztetxe zaharrean bigarren kontzertua eskaini zuenetik. 1990ko apirilaren 13an aurkeztu zuten ‘39/Smooth’ albumaren baitan Europa osoko eszenatokietan zeha ibili ziren, tartean Laudioko eta Andoaingo gaztetxeetan, 1991ean lehenik eta 1993an ondoren, hurrenez hurren.\nKoldo Otamendik egun hartan egin zuen kronika azaltzen du zer nolako ikusmina sortu zuen kontzertuak. «Susto ederra hartu genuen ordua iritsi eta taldekideak azaldu ez zirenean. Jende multzo handi bat bildu zen gaztetxearen inguruan, azkenaldian bildu den handiena, dudarik gabe». Green Day taldekoak agertu ziren, bai, ordubete berandu eta jende askok ordurako alde egin zuenean. «Abiadura, indarra eta melodia», taldearekin batera beti izan diren hiru ezaugarri, nabarmendu zituen egun hartan ere Otamendik.\nGaur egun, taldea horrela dago osaturik: Billie Joe Armstrong (ahotsa eta gitarra elektrikoa), Mikel Dirnt (baxua eta (koroak) eta Tré Cool (bateria). Laguntzaile-kideak Jason White (gitarra elektrikoa), Jason Freese (teklatua eta saxofoia) eta Ronnie Blake (tronpeta) dira. Azken hiru hauek ez ziren taldearen parte Andoainen eskainitako kontzertuan.\n1993ko bira hau eta gero etorri zen taldearen lehen gorakada nabarmena. Ohikoa zen, adibidez, MTVn bere bideoak ikustea. Ordutik, beste sei lan kaleratu dituzte, zein baino zein arrakastatsuagoak. Mundu osoan ezaguna egin zen, besteak beste, 2001eko irailaren 11an New Yorkeko dorre bikietan izan ziren erasoen ondotik, urte batzuetara kaleratutako ‘American idiot’ lana. Amerikar punk-rocka bai, baina estilo ugari landuta, berritasun mordo bat plazaratuta eta, askotan, bereizgarri egin dituen nahasketa izan ditu Green Dayk ikur moduan.


Gazta freskoa | Consumer\nEz du azalik, trinkotasuna oretsua da, kolore zuria eta zapore leuna.\nEgilea: maitezudaire 2003-ko otsailak 4\nGazta freskoak esne pasteurizatutik lortzen dira, gehienetan behitik, baina baita ardi edo ahuntzetik ere, hainbat prozesuren bidez.\nKoagulazio azidoa: esne pasteurizatuari bakterio azidolaktikoak, normalean Streptococcus, eta gazta mota batzuetan, gatzagi pixka bat gehitzen zaio. Bakterio horiek edo gatzagia gehituta, laktosa (esnearen berezko azukrea) azido laktiko bihurtzen da, eta horrek azidotzea eragiten du eta esnearen proteinak koagulatu egiten dira. Gantzek eta proteinek aurresatea jasaten dute, eta gure organismoak substantzia sinpleagoak eta digerigarriagoak bihurtzen ditu.\nInkubazioa: ordu batzuetan 25-30 °C-tan uzten da gazta, eta mamia egiten da.\nXukatze leuna: gatzatua pixka bat xukatu egiten da ordu erdiz edo ordubetez.\nPrentsatzea edo moldatzea: batzuetan, prentsatze edo moldatze txiki bat egiten da, moldeetara isurtzen da, eta han, azken forma hartzen du; ondoren, ontziratu egiten da.\nUltrairagazketa: gaur egun, ontziratutako gazta fresko gehienek ultrairagazketa izeneko metodoa erabiltzen dute, kontserbazioa hobetzeko. Prozesu horretan, esne pasteurizatua iragazten da koipeak eta proteinak atxikitzen dituen mintz baten bidez, eta gazuraren zati bat azukreekin eta gatzekin batera baztertzen da. Ondoren, zuzenean ontzira botatzen da, hartzigarriak edo gatzagia eta gazta ontzian bertan sartzeko.\nProzesu horiek guztiek, gazta freskoa esne likidoa baino produktu digerigarriagoa izateaz gain, azken zaporea, aroma eta trinkotasuna ere zehazten dituzte.\nGazta fresko nagusiak\nGazta freskoak balio biologiko handiko proteinak eta erraz asimilatzen den kaltzioa, fosforoa, magnesioa, A eta D bitaminak eta B taldekoak izateagatik nabarmentzen dira.\nBurgosko gazta: Espainiako gazta freskoen adibiderik ezagunena. Ardi- edo behi-esne pasteurizatuarekin, gatzagiarekin eta gatzarekin egiten da. Oso leuna eta digerigarria da, eta gaur egun gatzik gabeko barietateak eta %0 koipekia ere egiten dira. Petit suisse: jatorri frantseseko gazta freskoa da, eta haurrei zuzenduta dago bereziki. Krematsua da, zapore leunekoa eta, oro har, gozoa, azukre erantsia baitauka. Gantz-eduki oso txikiko barietate arinak daude. Quarck gazta edo Speisequarck: Alemanian gehien kontsumitzen den gazta da. Frantzian, fromage frais (gazta freskoa) esaten zaio, eta ingelesez hitz egiten duten herrialdeetan, quarck. Trinkotasun krematsua eta zapore garratz samarra ditu.Behi-esne gaingabetutik lortzen da. Koagulazio azido moteleko prozesu bat aplikatzen zaio (6-12 ordu), eta Streptococcus lactis eta cremoris bidezko hazkuntza abiarazlea gehitzen zaio. Barietate batzuek esne-gazuraren proteinak ere izaten dituzte (gaztanbera espainiarra, esaterako), eta horrek gainerako gazta freskoek baino balio elikagarri handiagoa ematen die.Koipe eta kaloria gutxien ematen dituena da, merkatuan berriki agertu den gazta fresko bat izan ezik, ez baitu koipekirik. Feta gazta grekoa: gazta zuria da, leuna, zulo txiki desberdinez betea eta kanpoko azalik gabea. Izena zatika ebakitzetik dator (feta grekoz), egin ondoren.Ardi- eta ahuntz-esnetik lortzen da. Cotagge gazta: behi-gazta freskoaren oso antzekoa da, eta oso ezaguna AEBetan. Esne erdigaingabetuarekin edo gaingabetuarekin egiten da, eta Streptococcus lactis eta Leuconostoc citrovarum espezieko bakterioak gehitzen zaizkio.\nGaztaren ekoizpenarekin batera galtzen den ura (ura esne osoaren %90 izatetik gazta freskoaren %70 izatera pasatzen da) esnearen nutrizio-printzipioak biltzen ditu. Oro har, gazta freskoek balio biologiko handiko proteinak eta erraz asimilatzen den kaltzioa, fosforoa, magnesioa, B taldeko bitaminak (bereziki, B2 edo riboflabina, B12 eta niazina) eta A eta D bitamina liposolubleak dituzte.\nGantz-edukiari dagokionez, kopurua aldakorra da, nahiz eta, oro har, gantz-eduki txikiko barietateak izan. Horietako batzuk esnearekin eta esnegainarekin egiten dira, eta, beraz, gantz-edukia eta kaloria-balioa nabarmen handitzen dira. Era berean, beste osagai batzuk ere izan ditzakete: gatza, azukrea edo espeziak, baita zenbait aromatizatzaile ere.\nNutrizio-osaeraren taula (jan daitekeen 100 g-ko kantitatea)\nGazta-mota Energia (Kcal) Proteinak(g) Koipeak(g) Hidratazioakdekarbono(g)\nKaltzioa (mg) Abita. B2mg) Abita. A(mcg) D(mcg) bitamina\nBurgosen 203 15,0 14,9 2,50 186 0,17 261,00 0,00\nPetit suissea 164 7,6 € 8,4 15,47 110 0,14 68,80 0,20\nQuarck 104 9,2 6,0 3,40 120 Trazak 9:00 0,16\nAbantailak eta hasiberriak\nGazta freskoaren elikagaiak esnearen elikagaiak baino hobeto asimilatzen eta aprobetxatzen dira, bakterio azidolaktikoek edo gatzagiak sortutako hartzidurari esker. Oso gomendagarria da urdail delikatua dutenentzat eta esne osoa kaltzio eta bestelako elikagai ugari dituen elikagai alternatibo gisa ongi onartzen ez dutenentzat. Behi-esnearen proteinarekiko alergia dutenek ez dute jan behar. Bestalde, neurrian kontsumitu behar dira, gantz gutxien duten gaztak izan arren, gantz-mota nagusiki asea baita.\nOntzi eta etiketetan honako hauek agertu behar dute: produktuaren izena, produktuaren kantitate garbia, iraungitze-data, estraktu lehorraren edo kategoriaren gaineko koipe-portzentajea (koipetsua, erdi-koipetsua…), kontserbatzeko baldintza bereziak eta fabrikazio-lotea.\nKALITATEA, MANIPULAZIOA ETA HIGIENEA\nSaltokian hozkailuetan daude. Ontziak egoera ezin hobean egon behar du. Etiketan eta iraungitze- edo kontsumo-data lehenetsietan jarri behar da arreta. Hezetasun-maila oso handia du, eta, beraz, hamar bat egunez baino ez da kontserbatzen. Egun horietan hotzetan eduki behar da beti.\nPetit suissea. Ez koipe askorik, ez kolesterolik.\nGazta freskoak. Gauza guztietan berdinak dirudite, baina ez dira berdinak. Prezioari, koipe-, proteina- eta kaltzio-kopuruari eta ekarpen kalorikoari dagokienez, alde handiak daude.\nfresco-eu gazta gazta freskoak leche-eu zapore leuna


ABESTI BERRIAK - Adarrots Folk Taldea\nfebrero 1, 2019 -tik Adarrots in Bloga\nZurekin dantzan, bada aurkezten dizuegun EP berriaren izena, zuzeneko proposamen musikala erabat berritua sustatzeko asmoarekin jaioa. Hain zuzen, orain dela gutxi, Bilborock aretoan aurkeztu genuen, bai eskenatoki bai plazetan, garatukodugun garai berri eta polit hau.\nEP hau, Unai Mimenzak grabatu, nahastu ta masterizatua da, Tío Pete estudiotan, 2018ko Azaroan.\nEmaitza zoragarria da, lau abesti egoki elkartzen direnak geure apostu berri hau islatuz, non gutxi barru, zuzeneko indartsuago eta potenteagoa nabarituko duzuela. Momentuz, entzun eta nahi izanez gero, deskarga dezakezue hemen klikatuz.\nZurekin dantzan es el título del EP que lanzamos cara a promocionar la nueva propuesta musical en directo que ya presentamos en la sala Bilborock en Noviembre del pasado año y desarrollaremos a lo largo de este en plazas y escenarios.\nEste EP lo grabamos en los estudios Tío Pete en Noviembre de 2018 con Unai Mimenza, que aparte de grabar lo ha mezclado y masterizado.\nEl resultado es maravilloso, cuatro temas que definen a la perfección nuestra nueva apuesta, mucho más potente y definida para el directo, que podréis ir degustando en breves. De momento, lo podéis escuchar e incluso descargar si pinchas aquí.


Kapitala hautsi, gorputz eta identitate aske eta duinei eutsi! | LAB SINDIKATUA\nIdazkaritzak Idazkaritza Feminista Kapitala hautsi, gorputz eta identitate aske eta duinei eutsi!\nBadira urteak ekainak 28a LABen agendan markaturik dagoela eta askatasun sexualarekin konprometitu eta honen aldeko neurriak bultzatzen aitzindaria izan da ere.\nBalore heterosexistetan oinarritzen den jendarte kapitalista eta patriarkalean bizi gara eta lantokiak horren islada dira. Modu ezberdinetan derrigorrezko heterosexualitatea inposatzen zaigu: behin eta berriz gure identitateak estereotipatuz, gure bizitza sexualak kuestionatuz, isekak eta umiliazioak jasoz… Langile guztiok eskubide guztiak bermatuak izan behar ditugu, eta ez dugu inongo diskriminaziorik jasan behar, ez zuzenean, ez zeharka, ez kontaktuak izateko orduan, ez lanean gaudela ere. Gure intimitatea errespetatua izan dadin eskubidea dugu, duintasunerako eskubidea dugu, eta gure identitate eta aukerak ez ezkutatzeko eskubidea daukagu, edo azalpenik ez emateko horrela erabakitzen badugu.\nLantokietan Aniztasun sexuala askatasunez bizi ahal izateko gida eta protokoloa dugu, langileen ordezkariek tresna bezala lantokietan erabili ditzaten. Langile klasearen sentsibilizazioa guztiz beharrezkoa da, horregatik, LABek, formakuntza saioak antolatu eta antolatzen jarraituko dugu, ekainaren 28an bezala, beharrezkoa eta derrigorrezkoa deritzogulako sindikatuko kide ezberdinek LGTBI+ buruzko oinarrizko jakintzak izatea, existitzen diren arauak eta legeak ezagutuz, lantokietan langile kolektibo honen defentsa egiteko.


Play jokoa Applegrub Online:\nItxitako tunel batean simulator cool. Joko hau oso ona da ikasteko hegazkin bat hegan egin dezakezu. . Play jokoa Applegrub konektatuta.\nTekniko jokoa Applegrub ezaugarri\nGame Applegrub gehitu: 22.04.2011\nJokoa jokatzen: 3860 aldiz\nBezalako jokoa Applegrub Jokoak\nDeskarga jokoa Applegrub\nEmbed Joko Applegrub zure web orrian:\nJokoaren txertatu Applegrub zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Applegrub , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Applegrub -rekin, baita ere, jokoa jokatu zen:


Eskualdeko Hiri Garraioa - 2016ko kudeaketa txostena\nMEMORIA 2016 »\t2016ko kudeaketa txostena\n2016ko kudeaketa txostena\n2016an egindako lanak\n2016ko ekitaldiko txostena\n2016an, Eskualdeko Hiri Garraioan 35.529.472 bidaia egin ziren, eta aurreko urtearekin alderatuta, 1.468.889 bidaia gehiago dira (%4,31 gehiago). Datu horrek berretsi egiten du bidaiarien kopuruaren bilakaeran 2015ean izan zen joera aldaketa.\nGertaera aipagarri moduan, Transports Ciutat Comtal S.A. sozietateak (TCC) uztailean eskatu zuen 2017-2019 aldirako luzatzea 2012-2016 aldirako kontratuan egin zen kontzesioaren aldaketa, kontzesioaren oreka ekonomikoa hausteagatik. Mankomunitateko Batzar Nagusiak 2016ko abenduaren 29an egin zuen saioan hitzartu zuen 2012-2016 aldirako ezarrita zeuden baldintza berberak luzatzea, orduan jatorrizko kontratuko bidaiarien konpromisoa ez betetzeagatiko zehapenaren %35 aplikatu baitzen.\nBeste alde batetik, 2016an ez da ia aldaketa garrantzitsurik egon zerbitzuan. Nabarmentzeko modukoa da 22. linea (Yanguas y Miranda kalea – Berriogoiti) 16. linean (Aitzoain – Noan – Beriain) sartu zela irailaren 5etik aurrera. Hartara, aldaketa horrek ahalbidetu du zerbitzuaren ustiapena hobetzea EHGaren linea garrantzitsu horretan.\nInbertsioak direla-eta, urtarrilean 9 autobus artikulatu eskuratu ziren, eta ekain eta urri artean, beste 10 autobus estandar, 12 metrokoak. Haietatik 5 teknologia hibridokoak dira. Hartara, 2015ean eta 2016an flotaren %20 berritu da, eta horrek aukera eman du aurreko bi urteetan berritze ezak eragin zuen ondorioa berdintzeko.\nIngurumenaren alderdian, flotak dituen 140 ibilgailuetatik 9 unitate (hau da, %6) teknologia hibridokoak dira. Teknologia horrekin lan egiten daramagun urtean (urte bat baino zertxobait gehiago) erregaiaren %26,5 aurreztu dugu, ohiko diesel teknologiaren aldean. Martxan dauden proiektu nagusiei dagokienez, "EHGaren sare berriari" dagokiona berriro formulatu da urteko lehen seihilekoan gauzatutako jarduketen arabera. Zehazki, "Iruñerrirako Hiri Mugikortasun Iraunkorreko Plana (IHMIP) egitea" da orain. Helburu horrekin, irailaren 22an, lankidetza hitzarmen bat izenpetu zuten EHGaren esparruko udalek, Nafarroako Foru Komunitateko Administrazioak eta Mankomunitateak, hartara, Mankomunitatea izateko, beste 19 administrazio horiekin koordinatuta, IHMIP hori egingo duena. Horretarako, laguntza teknikoa kontratatu da, abenduan hasi zena lanean eta 2018aren amaieran amaituko duena (kalkuluen arabera). Horrez gain, garrantzi handiko parte-hartze plan bat abiarazi nahi da eta garraio publikoko ardatz nagusien sarearen bideragarritasuna aztertu nahi da.\nTxartelak kargatzeko eta garraioa ordaintzeko era berrien proiektuan, aukerak eta EHGa ordaintzeko moduen egungo egoerara egokitzea zehatz-mehatz aztertu dira eta hurrengo pausoetarako proposamena egin da. Lan hori guztia txosten batean bildu da eta Batzorde Iraunkorrak 2016ko abenduaren 20an egin zuen saioan aurkeztu zen. Era gehigarrian, uztailean, hitzarmena sinatu zen Nafarroako Gobernuko Garapen Ekonomikoko Departamentuarekin, laguntza emateko lanak garatzeko eta, horrenbestez, etorkizuneko Nafarroako Garraio Txartel Bakarraren datuen egitura eta hari lotutako prozedurak zehazteko. Lan horiek Nafarroako Gobernuak kontratatu ditu eta bi administrazioen artean finantzatzen dituzte.\nEskualdeko Hiri Garraioko etorkizuneko garajeak kokatzea aurreikusita dagoen lurzatiarekin lotuta, Iruñeko Udalari eskatu zaio indarrean dagoen hirigintzako plangintza gauzatzeko sistema ordezteko eta gauzatze publikoko sistema bat abiarazteko.\nAmaitzeko, adierazi behar da Batzorde Iraunkorrak azaroaren 30ean egin zuen saioan EHGaren eta taxiaren geralekuetan hiri altzarien kontzesio berriaren lizitazioa onartu zuela. Hortaz, 2017ko apirilaren 30ean amaituko den egungo kontratua ordeztuko du.\nZerbitzua ematen den eremua 9.165,46 ha 9.165,46 ha %0,00\nArreta eman zaien biztanleak 339.128 bizt. 340.405 bizt. %0,38\nGarraio sarearen ezaugarriak\nLineak (egunekoak/gauekoak) 24 / 10 23 / 10 -\nEguneko sarearen hedadura (km) 237,78 231,02 -%2,38\nGaueko sarearen hedadura (km) 115,46 115,46 %0,00\nEguneko sarearen ordutegi tartea 06:30 - 22:30 06:30 - 22:30 -\nGaueko sarearen ordutegi tartea 22:30 - 00:30 (ig., al., ar., az., og.) 22:30 - 00:30 (ig., al., ar., az., og.) -\n(or.) 22:30 - 04:30\n(lr.) 22:30 - 06:30\nAutobus kopurua 140 140 %0,00\nEstandarrak (12 m) 87 87 %0,00\nArtikulatuak (18 m) 50 50 %0,00\nMinibusak (9 m) 3 3 %0,00\nHibridoak 4 9 %125,00\nEgokituak (zoru baxua) 140 140 %0,00\nBatez besteko adina (urteak) 8,08 7,36 -%8,91\nGeraleku kopurua 527 527 %0,00\nMarkesina eta zutoina dutenak 1 1 %0,00\nMarkesina besterik ez dutenak 307 307 %0,00\nZutoina besterik ez dutenak 218 218 %0,00\nAltzaririk gabeak 1 1 %0,00\nSAE taula dutenak 98 100 %2,04\nInstalazioak 10.000 m2 (Ezkaba) 10.000 m2 (Ezkaba) -\nIbilitako kilometro kopurua 7.795.381 7.815.419 %0,26\nEguneko zerbitzuan + indartzeak 7.527.826 7.546.896 %0,25\nGaueko zerbitzuan 267.555 268.523 %0,36\nIbilgailuen zerbitzu orduak 585.067 588.304 %0,55\nEguneko zerbitzuan + indartzeak 567.093 570.129 %0,54\nGaueko zerbitzuan 17.974 18.175 %1,12\nBidaia sinpleak, guztira 34.060.583 35.529.472 %4,31\nEguneko zerbitzuan 33.416.941 34.851.096 %4,29\nGaueko zerbitzuan 644.685 678.376 %5,23\nSarean egindako bidaiak 30.880.505 32.601.454 %5,57\nBidaiak, linea bakoitzeko\nL1 Unibertsitateak 382.551\nL2 Nafarroako Gorteen kalea – Etxabakoitz 1.152.642\nL3 Zirkularra, mendebaldea: Hirigunea - Antsoain 1.438.788\nL4 Barañain – Atarrabia 7.666.501\nL5 Orvina 3 – Nafarroako Unibertsitatea 1.185.089\nL6 Arrotxapea – Nafarroako Unibertsitate Publikoa 962.287\nL7 Atarrabia – Txantrea – Barañain 3.358.620\nL8 Nafarroako Blanca plaza – Buztintxuri 1.210.567\nL9 Renfe – Nafarroako Unibertsitate Publikoa 1.651.288\nL10 Belosogoiti – Orkoien 600.540\nL11 Ezkaba – Sario eraikina 1.886.294\nL12 Ermitagaña – Mendillorri 2.381.735\nL14 Udaletxea – Arrotxapea 153.863\nL15 Sarasate pasealekua – Zizur Nagusia – Ardoi 490.565\nL16 Aitzoain – Noain – Beriain 2.735.686\nL17 Mutiloa – Artiberri 1..081.760\nL18 Zizur Nagusiko urb. - Sarriguren 2.877.004\nL19 Barañain – Erripagaña 1.477.046\nL20 Vianako Printzearen plaza – Olloki 533.163\nL21 Zirkularra, ekialdea: Hirigunea - Antsoain 1.146.527\nL22 Yanguas y Miranda kalea – Berriogoiti 70.005\nL23 Vianako Printzearen plaza - Olloki 154.997\nL24 Donibane - Azoka 10.507\nL25 Merindadeen plaza – Mutiloen artea 217.173\nBESTE BATZUK 25.898\nN1 San Ignazio etorbidea – Zizur Nagusia 48.985\nN2 Sarasate pasealekua – Barañain 119.184\nN3 Labriteko aldapa – Noain – Beriain 39.183\nN4 Sarasate pasealekua – Aitzoain 54.469\nN5 Nafarroako Gorteen kalea – Uharte 115.627\nN6 Nafarroako Gorteen kalea – Mendillorri 47.455\nN7 Sarasate pasealekua – Sanduzelai – Txantrea – Nafarroa Beherea 182.927\nN8 Labriteko aldapa – Mutiloa 13.107\nN9 Sarasate pasealekua – Orkoien 8.216\nN10 Nafarroako Gorteen kalea - Sarriguren 49.223\nTxartelen banaketa, motaren arabera\nPer capita erabilera (ig./bizt.) 100,44 104,37 %3,92\nAutobus aldaketarik gabeko bidaiak, per capita (bid./bizt.) 91,06 95,77 %5,18\nIbilitako kilometro kopurua, per capita 22,99 22,96 -%0,12\nZerbitzu orduak ibilgailuko, per capita 1,73 1,73 %0,18\nBatez besteko lastertasun komertziala 13,32 13,28 -%0,29\nIbilaldiak betetzea %100,00 %100,00 %0,00\nPuntualtasun indizea %93,32 %93,87 %0,59


Free bira ez da utzi behar - BIDEO - TXATA-bizitza Datazio - bizi erreka!\nZoriontasuna gizon Kansas: doan izen-ematea.\nlehen bideo sarrera online Datazio bideoa online bideo txat gelak Topaketak web chat erruleta bideo fun kids for Datazio guys bideoa Free chat free izen-ematea gabe bete izen-ematea gabe video chat Datazio bideo Datazio neska batekin berriketan izen-ematea gabe


Thiais - Wikipedia, entziklopedia askea.\nThiais Frantziako udalerria da, Val-de-Marne departamenduan dagoena, Île-de-France eskualdean. 2007an 29.273 biztanle zituen.\nRichard DELL'AGNOLA (2014-2020)\n48° 45′ 52″ N, 2° 23′ 29″ E / 48.7644°N,2.3914°E / 48.7644; 2.3914Koordenatuak: 48° 45′ 52″ N, 2° 23′ 29″ E / 48.7644°N,2.3914°E / 48.7644; 2.3914\nOrly, Chevilly-Larue, Choisy-le-Roi, Rungis eta Vitry-sur-Seine\n2007an Thiais udalerrian erroldatutako biztanleak 29.273 ziren. Familiak 11.163 ziren, horien artean 3.521 pertsona bakarrekoak ziren (1.420 bakarrik bizi ziren gizonak eta 2.101 bakarrik bizi ziren emakumeak), 2.591 seme-alabarik gabeko familiak ziren, 3.828 seme-alabak dituzten bikoteak ziren eta 1.223 seme-alabak dituzten guraso-bakarreko familiak ziren.\n2007an 12.128 etxebizitza zeuden, 11.536 familiaren etxebizitza nagusia ziren, 82 bigarren erresidentzia ziren eta 510 hutsik zeuden. 3.053 etxeak ziren eta 8.936 apartamentuak ziren. 11.536 etxebizitza nagusietatik 6.148 bere jabearen bizilekua ziren, 5.113 alokairuan okupaturik zeuden eta 275 doan lagata zeuden; 554 etxek gela bat zuten, 2.056 etxek bi zituzten, 3.213 etxek hiru zituzten, 3.444 etxek lau zituzten eta 2.269 etxek bost zituzten. 8.273 etxek euren parking plaza propioa zuten azpian. 6.190 etxetan ibilgailu bat zegoen eta 3.096 etxetan bat baino gehiago zituzten.\nThiais udalerriko biztanleria-piramidea 2009an .\n2007an batez besteko errenta 13,8€/h zen; goi karguen kasuan 23,2€/h zen (24,3€/h gizonena eta 21,3€/h emakumeena), el dels professionals intermedis 14,1€/h (14,7€/ h gizonena eta 13,4 emakumeena), enplegatuena 10,1€/h (10,4€/h gizonena eta 10,2€/h les dones) eta langileena 10,2€/h (10,5€/h gizonena eta 9,4€/h emakumeena).\n2007an lan egiteko adina zuten pertsonak 19.988 ziren, horien artean 14.490 aktiboak ziren eta 5.498 inaktiboak ziren. 14.490 pertsona aktiboetatik 13.011 lanean zeuden (6.654 gizon eta 6.357 emakume) eta 1.480 langabezian zeuden (774 gizon eta 706 emakume). 5.498 pertsona inaktiboetatik 1.114 erretiraturik zeuden, 2.162 ikasten zeuden eta 2.222 "bestelako inaktibo" gisa sailkaturik zeuden.\n2009an Thiais udalerrian 11.157 unitate fiskal zeuden, 28.573 pertsonek osaturik. Pertsona bakoitzeko diru-sarrera fiskalaren mediana urteko 21.393 euro zen. \n2007an zeuden 1.361 komertzioetatik, 5 erauzte enpresak ziren, 11 janari enpresak ziren, 2 material elektrikoaren fabrikazioko enpresak ziren, 31 bestelako produktu industrialen fabrikazioko enpresak ziren, 119 eraikuntza enpresak ziren, 510 ibilgailuen saltze eta konpontze enpresak ziren, 99 garraio enpresak ziren, 85 ostalaritza eta jatetxe enpresak ziren, 49 informazio eta komunikazio enpresak ziren, 43 finantziazio enpresak ziren, 52 higiezinen enpresak ziren, 150 zerbitzu enpresak ziren, 137 administrazio publikoko enpresak ziren eta 68 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 238 zerbitzu publikoetatik, 2 posta bulegoak ziren, 10 banku bulegoak, 7 funerariak, 13 ibilgailuen konpontzeko eta nekazaritza tresnetako lantokiak, 1 ibilgailuen ikuskaritza teknikoko lekua, 2 ibilgailuen alokairu bulegoak, 2 autoeskolak, 10 igeltseroak, 21 margolariak, 13 zurginak, 19 iturginak, 10 argiketariak, 24 eraikuntza enpresak, 17 ile apaindegiak, 1 albaitaria, 1 aldi baterako lan enpresa, 62 jatetxeak, 14 higiezinen agentziak, 4 tintoreriak eta 5 apaindegiak.\n2009an zeuden 204 establezimendu komertzialetatik, 1 hipermerkatu zen, 1 supermerkatua zen, 1 brikolaje denda handia zen, 2 120 m2 baino gehiagoko dendak, 5 120 m2 baino gutxiagoko dendak, 9 okindegiak, 7 harategiak, 1 kongelatu-denda zen, 6 liburu dendak, 94 arropa dendak, 12 etxerako tresna dendak, 12 zapata-dendak, 8 elektrotresna dendak, 4 altzari dendak, 7 kirol-dendak, 3 lur eta paretak apaintzeko dendak, 1 drogeria zen, 12 lurrin-dendak, 14 bitxi-dendak eta 4 lore-dendak ziren.\n2009an tratamendu laburretarako ospitale 1 , iraupen erdiko (jarraipen eta errehabilitazio) tratamenduetarako ospitale 1 bat, urgentzia zentro 1 bat, 12 botika eta anbulantzia 1 bat zegoen.\n2009an 8 haur-eskola eta 6 lehen-hezkuntzako eskola zegoen. Thiais udalerrian 4 Bigarren Hezkuntzako ikastetxe, 2 hezkuntza orokorreko lizeo eta 1lizeo teknologikoaBigarren Hezkuntzako ikastetxeetan 1.584 ikasle zeuden, Hezkuntza orokorreko lizeoetan ez zegoen 1.517 eta lizeo teknologikoetan 113.\nChoisy-le-Roi (1,6 km)\nOrly (2,6 km)\nRungis (3,5 km)\nVillejuif (3,8 km)\nAzken aldaketa 31 abendua 2019(e)an, 20:31(e)tan\nOrriaren azken aldaketa: 31 abendua 2019, 20:31.